
la komenco - la organizantoj bonvenigas la gastojn... 


kaj la jino - adiaŭa amika rondo apud la stacidomo 










VER-14 en Samara 


30-a naskiĝtago de Tomska E-klubo 































ESPERANTISTA PRIMAVERO - LA 6-an FOJON! 

Dum la majaj festoj, de la 30-a de aprilo ĝis la 3-a de majo, en Novosibirsk 
okazis la 6-a regiona konferenco de uralaj kaj siberiaj esperantistoj “EsPrimo”. En- 
tute la renkontiĝon partoprenis 39 personoj el 8 urboj: Novosibirsk- 14, Tjumenj - 
7, Jekaterinburg - 5, Celabinsk - 4, Moskvo - 3, Tomsk - 3, Novokuzneck - 2, 
Krasnojarsk - 1. Inter la partoprenantoj estis 16 viroj kaj 23 virinoj. Junularon ĝis 
30 jaroj konsistigis 21 personoj, el kiuj estis 3 lernejanoj. La plej maljuna parto- 
prenanto (P.Stepanov, Novosibirsk) aĝas 70 jarojn, la plej juna (D.Arbekova, No- 
vosibirsk) - 11 jarojn. La plej granda E-staĝo estas 42 jaroj (P.Stepanov). Laŭ la E- 
staĝo la esperantistoj statistikiĝis jene: malpli ol 1 jaro - 9 personoj; de 1 ĝis 5 jaroj 
- 8; de 5 ĝis 10 jaroj - 3; de 10 ĝis 20 jaroj - 6; de 20 ĝis 30 jaroj - 10; de 30 ĝis 
40 jaroj - 2; pli ol 40 jaroj - 1 persono. 

Dum la konferenco, kiel kutime, okazis ronda tablo pri la ural-siberia E- 
movado. Ni pridiskutis la faritajn kaj farotajn aferojn. En nia regiono aperis pli da 
junularo, kaj la programo de la konferenco estis grandparte dediĉita al ili. E1 
Moskvo venis Svetlana Smetanina, kiu brile gvidis paroligan kurson por la parto- 
prenantoj. Ni ankaŭ sportumis dum la aranĝo kaj iĝis bonaj amikoj dank’ al teamaj 
ludoj. Ni ekskursis al la Akademia urbeto. Gastoj de nia urbo povis viziti infanan 
kinostudion, muzeon de Suno kaj muzeon de fervoja tekniko. 

Dum la vesperoj kaj noktoj ni ludis, kantis. La etoso estis tre varma. Kiel hon- 
ora gasto estis invitita Miĉjo Povorin; krom koncerti, gitarludi kaj kanti, li ankaŭ 
gvidis traduk-rondon. Viziti EsPrimon signifas esprimi sin: kante, poezie, traduke. 
Daŝa Obrazcova el Tomsk kantis, Danil Arbekov kun sia partnerino prezentis la 
dancojn rumbo kaj “ĉa-ĉa-ĉa”. Novosibirskanoj prezentis la teatraĵeton “Cin- 
drulino”, dankitaj de la publiko per tondraj aplaŭdoj; grandan dankon al nia reĝis- 
orino Irina Juravljova! 



(ne ĉiuj) novosibirskaj organizantoj (de maldekstre): Irina Juravljova, Aleksandra Sata- 
lova, Svetlana Roĵok, Jevgenij Tihonov, Darja Arbekova, Irina Andronova, Aleksej 
Hohlov, Valentina Kovaljova, Katerina Arbekova 

Sergio Pokrovskij kaj Svetlana Smetanina 


La unua EsPrimo okazis en 
2003 en Toboljsk. Tiutempe tran- 
surala E-movado stagnis. Gejunu- 
loj preskaŭ forestis, multaj kluboj 
ĉesigis la agadon, perdinte ejojn 
dum perestrojko, kursoj ne 
okazis. La aranĝo sukcesis 
kolekti 33 personojn kaj iĝis 
kvazaŭ freŝa ondo de aktivado de 
ural-siberia esperantistaro. Sekvaj 
EsPrimoj estis pli multnombraj - 
po 50-60 personoj. En 2010 nia 
konferenco okazos en Miass (Cel- 
jabinska regiono). Bonvenon! 
Katerina Arbekova (Novosibirsk) 


IOM DA IMPRESOJ EL ESPRIM-LANDO 



Ĉu al vi bonŝancis iam loĝi en Limonada imperio? Ĉu eble en Funga monarhio 
aŭ Fromaĝio? Aŭ almenaŭ en Pira insulo? Ĉu ne? Sed mi - jes, loĝis! En Kompota 
paradizo! Dum kvar neforgeseblaj tagoj en EsPrimo-6, en nia EsPrim-lando. 

Neimageble, kiom da aventuroj sukcesis trasperti en la printempa Siberio 
tridek naŭ EsPrimanoj! Mi preterlasu kutimajn programerojn, kiuj nepre ne 
mankis, kaj diru nur pri la neordinaraj. 

Kie, krom la novosibirska EsPrimo, ni havus eblon ne nur ekskursi en infana 
studio de animaciaj fdmoj “Poisk” (Serĉo), sed ankaŭ mem, per dekoj da niaj pro- 
praj manoj, kolektive krei ĉarman amuzan fdmeton pri veno de aliplanedano! Kaj 
eĉ registri en ties sonstudio nian E-kantadon! Sed ve, ni ne sukcesis superi la ad- 
mirindajn animaciajn fabeletojn de tri-kvarjaraĝaj talentuloj! 

Ni, uralaj gastoj, alportis donace al la renkontiĝo sunan veteron kaj “suneton” 
- simbolon de novosibirskaj E-aranĝoj. Kaj dum la ekskursa tago ni venis al la 

unika muzeo de Suno 


por spekti jam centojn 
da lignaj (kaj ne nur) 
simbolaj sunetoj, kiuj 
estis kreitaj kiel kultaj 
objektoj en ĉiuj angule- 
toj de la mondo kaj es- 
tis zorge kolektitaj en 
tiu “templo” de Suno. 
La ekskurson ornamis 


viva muziko - por ni 
sonis sorĉaj sonoroj de 
antikva rusa muzikilo 


en la muzeo de trajnoj 


“bila”, praulo de so- 

noriloj, ni aŭdis “sunajn 
himnojn” akompane de 
“vargano” kaj “tibeta 
sonkaliko”. La hela 


suna energio agordis 
niajn animojn kree. 

A1 Siberio nin por- 
tis trajnoj, sed ankaŭ 
meze de la renkontiĝo ĉi 
simbolo de Esperanto- 
vivo, plena de vojaĝoj, 
ne lasis nin. Ja nin 


aŭtentikajn vagonojn el komenco de la pasinta jarcento, sed eĉ sidos en la gvidista 
loko de antikva vaporlokomotivo, imagante min stiri ĝin! Fortan impreson lasis 
ankaŭ plenekipitaj vagonoj de sanitara trajno, trapasinta la duan mondmiliton, - 
vagono-operaciejo, vagono-kuirejo. Ni kvazaŭ trafis en kinofilmon milittempan! 

En la renkontiĝo abundis junularo, tial dum la sporta tago en la arbaro estis or- 
ganizita ege interesa teama ludo, kun legendo, serĉo de vojo, solvendaj taskoj kaj 
elementoj de “elviva” turista kurso. Post la streĉa sporta konkurado, superado de 
ĉiuj baroj kaj solvo de ĉiuj enigmoj, la du teamoj kune triumfe venis al la finalo, 
trovinte en la apudaj domruinoj kaŝitan trezoron - valizon kun E-libroj! Kaj ves- 
pere ni ĝuis piknikon kun ŝaŝlikoj kaj koncerton de Miĉjo Povorin. 

Kiel ĉiam ne mankis en la renkontiĝo gajaj ludoj, noktaj kantadoj, skeĉoj, 
koncertado... Ni esprimadis nin plenforte! Sed certe ni ne nur amuziĝis. Ciutage 
okazadis paroliga kurso por komencantoj, majstre gvidata de Svetlana Smetanina, 
ŝi prezentis ankaŭ belan rakonton pri sia sperto de E-vojaĝoj kaj organizis libroser- 
von. Spertuloj ple- 
zure partoprenis 
tradukrondon sub 


gvido de Mikaelo 
Povorin, okazis la 
tradicia Ronda tablo 


pri la regiona agado. 

Sed plej unika 
kaj interesa el la se- 
riozaj aranĝoj estis 
renkontiĝo kun la 
akademiano Sergeo 
Pokrovskij, kiu ra- 
kontis pri la aktuala 


atendis grandega sub- 
ĉiela muzeo de trajnoj! 
Mi eĉ supozi ne povis, 
ke iam mi ne nur eniros 


la trezoro estas trovita! 


ronda tablo pri la regiona E-agado 

agado de la Akademio de Esperanto, pri 
alfrontataj lingvaj problemoj kaj pri sia 
tradukista sperto. Kaj ni havis raran 
eblon ricevi al niaj lingvaj demandoj 
plej kompetentajn respondojn! 

Mi ĝojas, ke nia vica printempa 
renkontiĝo okazis en Siberio, kio ebligis 
vastigi nian amikan rondon kaj altiri al 
la kunagado siberianojn, aparte plezure 
estis konatiĝi kun junaj talentaj novosi- 
birskaj novicoj. Koran dankon pro la 
sukcesa organizado de EsPrimo al la in- 
terurba teamo, gvidata de Katerina Ar- 
kontribuintaj al laprogramo! 

Galina Terentjeva (Ĉeljabinsk) 

TAGO DE EKSKURSOJ 

Estas jam tradicio konatiĝi kun diversaj vidindaĵoj de tiu urbo, kie okazas 
EsPrimo. Ci-jare en Novosibirsk ni vizitis du muzeojn, kiuj ambaŭ estis siaspece 
interesaj. Sed komence ni vizitis ankaŭ novosobirskan fdmoproduktejon por 
infanoj “Poisk” (Serĉo). Krom teoria informo pri tio, kiel oni kreas fdmojn ĉi tie, 
ni povis mem provi fari malgrandan animacian fdmeton. Estis certe amuze, sed laŭ 
mi tio estas ankaŭ ege longa, laciga kaj monotona laboro. Imagu, centimetron post 
centimetro necesas transmeti tiujn figuretojn por ricevi minutan fdmeton! Temre! 
Kaj post tiuj penadoj ni ricevis finfine nian animacian fdmeton, kie estis tute 
nekomprenebla ĉefrolulo. Tamen gravis ne tio por ni! Gravis, ke la fdmeto estis 
farita de ni! 

En tiu tago nin, bedaŭrinde, ne ĝojigis la vetero. Ve! Estis malserene kaj pluve. 
Sed ni vizitis la muzeon de Suno, kie estis tre hele kaj, certe, sune! Mi opinias, ke 
neniu el ni antaŭe vidis tiom da suno. Preskaŭ du horojn ni ĝuis diversajn fotojn de 
suno, pentritan sunon, perlan sunon, kudritan sunon, lignan sunon... Ricevinte 
bonan impulson de suna energio ni daŭrigis nian malgrandan vojaĝon tra 

novosibirskaj vidindaĵoj. 

Nia lasta punkto estis 
muzeo de trajnoj. Tie ni 
plezure “esploris” diversajn 
malnovajn vagonojn, per 
kiuj veturis gravaj 
personoj, ekzemple 

reprezentantoj de la cara 
familio. Kelkaj el ni ankaŭ 
sukcesis envagoniĝi eĉ 
tien, kie estis 

malpermesite. Krome tie 

Miŝa Povorin - “stiristo ” de lokomotivo 




Nataŝa Trunova kun la filo Jura 
bekova, kaj al niaj moskvaj gastoj, aktive 

Alekscindra Ŝatalova (Novosibirsk): La unuan fojon mi partoprenis E- 
renkontiĝon. Mi konatiĝis kun interesaj homoj kaj eksciis multon novan. Mi eĉ 
sukcesis esprimi min, rolante en “Cindrulino”. Mi revas denove trafi al E-aranĝo 
dum proksima tempo. 

Irina Juravljova (Novosibirsk): Mi restis tre kontenta pri la aranĝo. La etoso es- 
tis tre krea, la programo - streĉa, por enuo loko mankis. Apartajn vortojn mi de- 
ziras diri al niaj kuiristinoj: Valentina Kovaljova, Galina Protasova kaj Saŝa Sata- 
lova, kiuj senlace kuiris diversajn bongustajn manĝaĵojn por ni ĉiuj. Dum unu ves- 
pero estis organizita pikniko kun ŝaŝliko. La organizantoj estas bravuloj! 

Svetlana Roĵok (Novosibirsk): La unuan fojon vizitinte E-aranĝon, mi estas im- 
presita de komunikiĝo kun bonkoraj malfermaj homoj. Nuntempe, kiam ĉiuj estas 
mergiĝintaj en sian laboron, hejm-klopodojn, min surprizis ekzisto de homoj, kiuj 
havas internan lumon, 
viglajn pensojn, bonajn 
korojn, kiuj estas anime 
junaj, viv-plenaj, kun brilaj 
okuloj, entuziasmo. Oni ko- 
mencas kompeni: ne per la 
pano sole vivas homo. Mi 
forveturis kun grandaj 
planoj. Aperis deziro bonege 
eklerni la lingvon por traduki 
kantojn, fari koncertojn. Ku- 
nigi Esperanton kaj mian ho- 
bion - muzikon. Krei, krei 
kaj krei Esperante! 

la novosibirskaninoj superis ĉiujn organizajn problemojn 


apudis ekspozicio 
de malnovaj aŭtoj, 
kie ni povis trovi 
eĉ la sovetian 
“Zaporoĵec”. 

Kaj vespere en 
la bazejo babilante, 
ludante, kantante 
ni ĉiuj rememoris 
pri nia bona kaj 
utila tago, dum kiu 
ni eksciis multe da 
interesaĵoj kaj 
evoluis kulture! 

Ariita Osipova 
(Jekaterinburg) 


la sportaj konkursoj estis vere malfacilaj 


IMPRESOJ DE LA PARTOPRENINTOJ 


5 







De la 30-a de aprilo ĝis la 
04-a de majo apud Samara 
okazis VER-14 - Volgia Es- 
perantista Renkontiĝo. Mal- 
graŭ la neronda numero de la 
renkontiĝo, la nombroj de ties 
partoprenantoj plejparte evi- 
dentiĝis rondaj. Kunvenis 50 
esperantistoj (20 viroj kaj 30 
virinoj), el kiuj precize duono 
(25 homoj) estis el Samara, 10 
veturis el Uljanovsk, per 3 
gastoj kantas la himnon dum la malfermo egalis Dimitrovgrad kaj 

Moskvo, po 2 venis el Sankt- 
Peterburg, Jaroslavlj, Niĵnij Novgorod, Celjabinsk, per 1 omaĝis la renkontiĝon 
Ceboksari. 


Ekde matena gimnastiko fare de Sergej Abramov ĝis noktaj ludoj la tempo estis 
plenigita per diversaj kursoj, sportumado, kantado... Marija Prilepskaja prelegis pri 
historio de la E-movado en Samara. Koncertis Anatolij Radaev, Grigorij Arosev, 
Aleksandr Ĥrustaljov, Tatjana Buklovskaja. Dum ekskurso al la monteto “Carjov 
kurgan” oni promenis tra tiu fama loko kaj konatiĝis kun la belega volgia naturo. 

La VER-anoj salutis okazantan paralele en Novosibirsk EsPrimo-n. Dum la 
malferma ceremonio ni turnis nin orienten kaj laŭte sendis nian saluton. Poste ves- 
pere en telefonparolo kun la organizantoj de tiu renkontiĝo ni certiĝis pri la ricevo. 


VER-14 



apud la monteto “Carjov kurgan ” 

Kelkaj homoj bedaŭris pri neebleco ĉeesti en ambaŭ aranĝoj, sed okazigo de kelkaj 
regionaj renkontiĝoj samtempe ebligis al pli multaj esperantistoj partopreni ilin. 

Por restintoj dimanĉe okazis esperantlingva ekskurso tra Samara, kiun gvidis 
Valentina Lisijenkova. La partoprenantoj alte taksis la aranĝon, kies ĉefa gvidan- 
tino estis Jelena Kuznecova. Ni refoje dankas ŝin pro la iniciato organizi VER-14 
kaj pro bona ebleco renkontiĝi en esperantista familio. 

Jurij Karcev (Uljanovsk) 

VER-aj NOTOJ 

Finfine tio ĉi okazis! Post longa interrompo Volgia Esperantista Renkontiĝo 
(VER) pasis en la urbo, en kiu ĝi startis antaŭ kvarono de jarcento. Dankon al ĉiuj, 
kiuj per sia partopreno subtenis samaranojn! En la animo naskiĝis espero, ke ĉi 
evento aldonos fortojn al la esperantistoj kaj revenos la tempo, kiam similaj aran- 
ĝoj estis organizataj dufoje jare. Elkreskis nova generacio, kaj de ĝi dependas suk- 
ceso kaj prospero de la 
Internacia lingvo. Sed 
altiri aktivajn parto- 
prenantojn al la re- 
gionaj aranĝoj estas ne 
simple. En Samara 
aperis la persono, kiu 
scipovis efektivigi sian 
ardan deziron organizi 
VER-on en la urbo. 

Niajn estimon kaj 
dankon al Jelena 
Kuznecova, al malno- 
vaj samaraj esper- 
antistoj, kiuj ne restis 
flanke, kaj al tute no- 
vaj, kies kontribuo estis tre valora. 

Kiel pasis VER-14? Pri tio ĉi verŝajne pli interese estus ekscii de la gastoj- 
partoprenantoj. Agrablas konstati, ke la partoprenantoj ne kondutis kiel gastoj - ili 
estis diversspece aktivaj. Min persone ĉagrenis nur “interaranĝa krokodilado”. Se 
ne krei lingvan etoson dum similaj aranĝoj, perdiĝas ilia valoro. Kiel ĉiam la plej 
allogaj por junularo estis noktaj distraj ludoj - jen sufice vasta kampo por praktiki 
la lingvon. Kaj oni praktikis - bedaŭrinde la rusan... Ci-kaŭze Esperanto ne iĝos 
bezonata por plimulto eĉ en malproksima estonto. Domaĝe! Kompreneblas ke 
devigi paroli Esperante ne eblas, sed nepre necesas peni konvinki ne perdi tempon 
vane. Karaj komencantoj! Ne timu paroli Esperante, uzu ĉiun okazon, ne timu er- 
ari, kaj la lingva sukceso venos nepre! Spertuloj! Ne fanfaronu pri viaj scioj! Trovu 
en via rondo la lokon por komencantoj, kaj sendube ili rapide iĝos veraj esper- 
antistoj. 

Valentina Lisijenkova (Samara) 



al la ekskurso - kun kantoj! 

30-a NASKIĜTAGO DE 
TOMSKA E-KLUBO! 

% 

Dimanĉe, la 24-an de majo 2009 
okazis festado de la 30-a naskiĝtago de 
Tomska Esperanto-klubo (TEK). Ĝi 
okazis en tradicia renkontiĝloko - sur 
alta bordo de la rivero Tomj apud la 
vilaĝo Anikino. Ci festadon partoprenis 
ne nur dudeko da diversgeneraciaj 
tomskaj geesperantistoj, sed ankaŭ kvin 


gastoj el Novosibirsk. 


Antaŭ 30 jaroj ie eksterurbe Anatolij Gulidov, Aleksandr Ŝljafer kaj Aleksej 
Birjulin faris lingvopraktikan tendareton por kursanoj. Tie ili decidis fondi TEK- 
on, kaj ekis nova etapo en la Tomska E-vivo. Tamen ili ne estis la unuaj: en marto 
1908 komenciĝis kursoj en la medicina fakultato de Tomska Universitato, poste 
aliaj kursoj - en Teknologia Instituto. En 1911 tomskaj esperantistoj partoprenis 
industrian-agrikulturan ekspozicion en Omsk. Post la unua mondmilito en Tomsk 
en domo ĉe la ĉefstrato situis la stabejo de hungaraj militkaptitoj (pri tio atestas 
tabulo kun rus-Esperanta surskribo sur la domo). Sed en la 30-aj jaroj la esper- 
antistoj iĝis viktimoj de persekutoj, tial en Tomsko preskaŭ haltis la E-vivo. 

Nur en la 80-aj jaroj samideanoj Gulidov, Ŝljafer kaj Birjulin ekigis tre viglan 
movadon kaj amasan instmadon de la Lingvo Internacia. TEK en la okdekaj jaroj 
estis granda klubo. Menciindas la tiamaj instruistoj kaj aktivuloj de Esperanto- 
klubo: Oljga Obrazcova (Ivanova), Zina Ratkina, Tanja Kokoreva, Ljuba Prud- 
ĉenko kaj aliaj. En la 90-aj jaroj la klubo perdis la ejon kaj pro tio la kursoj okazis 
neregule kaj la anaro malpligrandiĝis. Sed malgraŭ tio la klubo organizis du gran- 
dajn aranĝojn: OrSEJT-ojn en 1992 kaj 2000. Nun la klubo iom pli aktivas, okazas 
kursoj, tomskanoj partoprenas diversajn E-aranĝojn. 

Dum la festo ni kune preparis kaj manĝis ŝaŝlikojn kaj salatojn, multe amuziĝis, 
kantis kaj rememoris fruan historion de la klubo. La plej admirinda esperantaĵo es- 
tis la flago de TEK, ĉiuj novuloj fotiĝas kun ĝi. Ni kune ĝojis ne nur pro la prin- 
tempa naturo, sed ankaŭ pro la bona kompanio. 

Poste okazis elekto de la prezidanto de TEK. Post longa diskuto por la posteno 
estis elektita Kostja Obrazcov. Dum la aranĝo kun ni estis ĵurnalistoj de la loka ga- 
zeto “Tomskij vestnik” (“Tomska kuriero”), ili multe intervjuis la partoprenantojn 
kaj eĉ mem ekvolis lerni Esperanton. La lasta programero estis la ludo “Capelo”, 
kiu amuzis ĉiujn. La aranĝo estis tre bona, ĉar partoprenis ĝin multaj jam neaktivaj 
geesperantistoj, espereble la sekvan jubileon ni festos pli aktive kaj multnombre! 

La 3-an de junio aperis bonega kaj granda artikolo pri la 30-a datreveno de 
Tomska Esperanto-Klubo kaj pri E-o en la tagĵurnalo “Tomskij Vestnik” (“Tomska 
kuriero”). La ruslingvan artikolon kaj ilustran foton eblas vidi ĉe la adreso 
<http://www.vesti70.ru/stats/full/7kH20789>. 


Konstantin Obrazscov (Tomsk) 



KVAR SEZONOJ SAMTEMPE EN ULJANOVSKA KLUBO 

Fine de majo en Uljanovska Esperanto-klubo okazis la unua (kaj ni esperas, ke 
ne la lasta) fotoekspozicio. Ni vojaĝas ofte kaj fotas ĉiam la lokojn, kiujn ni vizitas. 
Tial estis facile elekti temon - certe, NATURO. Ĉiuj serĉis en siaj arkivoj belajn 
fotojn pri naturo, kaj... 38 dezirantoj montris siajn fotojn. La klubo invitis ankaŭ 
siajn geamikojn partopreni tiun aranĝon. Niaj fidelaj geamikoj reehis. 15 parto- 
prenantoj el diversaj urboj (Dimitrovgrad, Ĉeboksari, Ĉeljabinsk, Soĉi, Moskvo, 
Volgograd, Peterburg, Iĵevsk) sendis al ni siajn bildojn. Ankaŭ tri eksterlandanoj: 
Saliko (Finnlando), Henry Studer (Usono) kaj Aleksandra Milberger (Germanio)... 
Ni dankas ĉiujn pro la reeho. 

Estas malfacile elekti el 145 montritaj fotoj la plej belajn. Diversaj lokoj: El- 
jbrus (Andrej Petrov), Uralo (Oljga Terentjeva), Jigula montaro (Julija Sivorot- 
kina), Kaŭkazo (Marina Sestakova ), Boldino (Marija Karceva), Pljos (Jurij Kar- 
cev), Azova maro (Galina kaj Nikolaj Terentjev-oj, Aleksandr Ĥrustaljov), 
Tarhankut (Margarita Karceva), Nigra maro (Valeria Cvetkova), Finna golfo (Tat- 
jana Vtorova), Altajo 
(Marat Agaev), 

Tihvin (Bronislav 
Ĉupin)... Bestoj 
(Aleksandr Bikov, 

Jelena Trofimiĉeva, 

Ljubovj Kondratjeva) 
kaj birdoj (Irina Sa- 
zonova, Ajgulj Vil- 
danova)... Fiŝoj (Ni- 
kolaj Paveljev) kaj 
insektoj (Natalja 
Melnikova)... Floroj 
(Jekaterina Ju- 

ravljova, Irina Romanova, Valentina Spicina, Dmitrij Osipov) kaj florantaj arbustoj 
(Vitalij Kandiba, Jelena Karceva). La fama Arbo de Amikeco (Vladimir Bespa- 
lov)... Arbaraj vojoj kaj arbarkampetoj... Riveraj bordoj, fotitaj de Sergej Abramov 
dum kanotado... Kaj lagetoj, en kiuj respeguliĝas maljunaj altaj arboj... Fruktoj kaj 
legomoj... Fungoj (Oljga Gaŝneva, Oljga Sirotinina)... Luna vojeto kaj rezulto de 
kastora laboro (Jevgenija Muhina)... Neforgesitaj estas nuboj (Tatjana Kuzjmina). 
Beroj kaj fungeto kun koketa ĉapeto (Marat Sadikov) konkeris ĉies korojn... Folioj, 
sur kiuj tremas rosaj gutetoj... Eĉ araneetoj aspektis simpatiinde. Ne eblas nomi 
ĉiujn objektojn, elektitajn de la aŭtoroj. Ankaŭ pejzaĝoj de aliaj landoj estis 
reprezentitaj: Hispanio (Elza Davidova), Italio (Aleksandra Milberger), Neder- 
lando (Tatjana Pautova), Finnlando (Saliko). 

Tre plaĉis al la klubanoj midtnombraj vintraj, someraj, aŭtunaj kaj printempaj 
pejzaĝoj. Verŝajne oni povas diri, ke en Uljanovska klubo renkontiĝis tiutage ĉiuj 
kvar sezonoj. Tiun impreson plifortigis bonaj versaĵoj de Klara Ilutoviĉ kaj Vladi- 
mir Samodaj, kiuj komentis kelkajn fotojn. 

Tamen Esperanto? Ĉu sonis Esperanto dum la ekspozicio? Jes! Ĉiuj fotoj estis 
titolitaj esperantlingve. Do... 

La ekspozicio vekis intereson en la fremdlingva fakultato de la pedagogia unu- 
versitato kaj estis montrita titolite “Beleco per okuloj de E-klubo”. Parton de nia 
ekspozicio oni povis vidi dum VER-14. Ni volus montri tiujn belajn fotojn ankaŭ 
en Dimitrovgrad kaj Niĵnij Tagil. 

Nun Uljanovska E-klubo komencas siajn vojaĝojn, ĉar estas ferioj. Bonan ripo- 
zon al ĉiuj! 

Margarita Karceva (Uljanovsk) 

NACIA FRAZEOLOGIO E-VESTE 

parto 2 

Kelkaj rimarkoj enkonduke: 

Unue. La materialon eblas nzi en la klubaj kunvenoj. Ekz. oni traduku rusling- 
ven post la tralego de la naciesprimo. Poste oni trovu kiel esprimas la samon la 
rusoj kaj traduku tion al e-to. Provi klarigi kial oni tiel diverse vortumas la saman 
situacion. Ekzemple pri la silento la rusoj diras “morta silento ”, “tomba silento ”, 
“tia silento, ke aŭdeblis fluga muŝo”, sed en la antaŭa publikaĵo estis angla es- 
primo “estiĝis silento tiel profunda, ke oni preskaŭ povus palpi ĝin Tra la tuta 
mia sliparo mi ekstraktis pli ol 30 “silentojn ” de diversaj nacioj kaj publikigis en 
“La Gazeto”, 81 (mar. 1999), p.25, kaj daŭrige - en “La KancerKliniko”, 126 
(apr. -jun. 2008), p. 15. 

Due. Fojfoje, sed tre malofte mankas iu referencero, ekz. paĝo. Mi petas par- 
donon kaj promesas estonte publikigi korektojn kaj aldonojn. Nun tio ne eblas, ĉar 
la e-biblioteko de krasnojarska e-klubo ejoperde troviĝas provizore enkesta, ankaŭ 
la mia. 

Trie. Multe pli da ĉehismoj troviĝas en mia vasta recenzo pri “Aventuroj de la 
brava soldato Ŝvejk dum la mondmilito ”, publikigita en “La Gazeto ” 121 (dec. 
2005), p. 21-27. Enestas tie multaj komparoj al la ruslingva traduko. Ciuj mencii- 
taj ĉi tiepublikaĵoj estas riceveblaj de mi rete <anatolog@mail.ru>. 

Anatolo Gonĉarov (Krasnojarsk) 

B R A Z I L O 

Ili ambaŭ ne scias, ke la okuloj de kalumnianto estas pli danĝeraj ol la brakoj 
de rabisto. 

Emanuelo, Antaŭ du mil jaroj, Federacio Espirita Brasiliera, 1993, Brasil, p. 113 
(trad. L.C.Porto Karreiro Neto) 

Tial, kiam oni vidas homon rifuzi tion, kion li plej amas, tiam oni diras: - Jen es- 

tas bufo. kiu timas akvon... 

Paŭlo Sergio Viana, el la portugala, Fonto, 244 (apr. 2001), p. 11 
Ho, mi jam scias. Vi drinkas. Drinkas, laŭ la kutima diro de mia aveto, kiel spon- 
go, kaj poste ebriiĝas laŭ la kutima diro de mia avineto, kiel barelo. Ĉu estas la 
drinkado tio, kio igas vin skeleteca? 

Jorge Teles, or„ Brazilo, Fonto, 274 (okt. 2003), p. 8 

El la libro de Gersi Alfredo Bays, La Profeto dePedras, or., Fonto, 2001, Brazilo: 

Ci tiuj revuoj normale vendiĝas alilande, do senprobleme. Jen svedinoj el Buenos 
Aires! Cu vi ne deziras kunporti kvanton da ili? Ili vendiĝas kiel bananoj, laŭ 
brazila diro... 

Li perdos minimume tri sekundojn, ĝis li eligus la revolveron, kaj unu plian, por 
ŝargi ĝin, se ĝi ne estas ŝargita - decidis Anton. En tiu momento li malamis ĉi tiun 
dikventran vilaĝanon kiel la morton mem.p. 112 

Sed ŝi priparolis la seksajn farojn de la pastro! - Tute normale! Kiu pastro ne havas 
tiujn pekojn, diru al mi! Pli facilas trovi virinon kiu predikas, ol pastron kiu ne 
fikas. p. 112 

BULGARIO 

E1 la libro de Krum Velkov, Vilaĝo Borovo, HEA, 1983 (trad. Asen Grigorov): 

Nun regis kvieto ankaŭ tie supre. Peza silento malrapide tavoliĝis ankaŭ en la 
animo de lajuna viro./?. 15 

Li iru for!.. Li malapem for de la okuloj, de Nako, de Borovo, li foriru kun siaj 
ideoj kontraŭ la privata posedo, li reiru tien, kie li ĝis nun forestis! p. 58 

Diabla festo! De unu dorno oni sin malkroĉas por sin kroĉi sur alian... p. 60 

Vangofrapinte abunde la advokaton kaj malpeziginte sian koron, Jordan prenis sian 
saketon kaj la ĉaspafilon kaj dronis en la arbaro./?. 79 

Cu indas al la personoj sendube honestaj kaj bonintencaj eĉ nevole peli akvon al 
imperiista muelejo. 

Nikola Aleksiev, or„ Hungara Vivo, 1983, 3, p. 97 

Instrui al malatentemaj personoj egalas skribi sur akvon 

Georgi Dimov, or„ Bidgara Esperantisto, 1988, 9 

Li restis staranta, ... pluaŭskultante streĉe. ... Nenio estis aŭdebla. La silento 
fariĝis ankoraŭ pli densa, la ĉielo pli radianta. 

E.Stanev, Ŝtelisto de persikoj, Sofia Pres, 1985, p. 55 (trad.Asen Grigorov) 

(E1 la bulgara laŭvorte: li estas je grado) Li havas iom da vaporo en la kapo (es- 
tas ebrieta) 

Violin Oljanov, el la bulgara, Alperfektiĝo!, Sofio, 1976, p. 36 

(E1 la bulgara laŭvorte: io mankas al li) Grilo zumas al li en la cerbo (frenezeta, 
havanta strangajn ideojn) 

Violin Oljanov, el la bulgara, Alperfektiĝo!, Sofio, 1976, p. 36 

ĈEĤIO 

El la libro de Julius Fuĉik, Riporto skribita en la pendumila maŝo, Prago, CSSR, 
1979, (trad. R.Hromada): 

Naskiĝas el tio la plej naivaj onidiroj, ĉiun semajnon elkoviĝas ia rozkolora dato 
de la militfino, kaj ĉiuj ĝin kaptas kun buŝo malfermita de unu orelo al la alia... 

p. 71 

Li eĉ ne ĝisaltas la genuojn de porko, diras pri tiaj etaj karieruloj kaj fanfarone- 
muloj la popola karakterizo por vundi ilin sur la plej sentema loko. p. 87 
Li estas komunisto, scianta, ke ne ekzistas loko, kie li darfus ĉesi esti komunisto, 
kie li rajtus ripozigi la manojn sur la genuoj kaj “ĉesigi la agadon”./». 100 

Stefo diference de mi similan dokumenton ne aspiras... Cefe ke li min ne insultas. 
Mi nome havas pekon kiel tondron. Sed mi ne povis esti kaj ĉe la kultura vespero 
kaj ĉe la lago. Mi ne povis aŭskulti kiel tio al Stefo sonas kaj samtempe rendevui 
kun Spir. 

Eli Urbanova, or„ La Gazeto, 96, (okt. 2001), p. 14 

Dekkvar tagoj forpasis kiel akvo. Vespere ĉe la bivakfajro ni komune kantos kaj 
fino. Morgaŭ ni disveturos al ĉiuj flankoj. 

Eli Urbanovd, or„ La Gazeto, 96, (okt. 2001), p. 14 

Apud la korifeoj de la tradukarto kiel K.Kalocsay, G.Waringhien, W.Auld k.a. ne 
staras en ombro niaj ĉehaj talentuloj, kiel ekz. St.Schulhof, Miloŝ Lukaŝ... 

Jiri Korinek, or„ SAEST, 1980. Kolektaĵo de seminariaj referaĵoj. Apliko de E-to 
en scienco kaj tekniko, p. 64 

Sed la rivaleco de la lingvoj estas afero akcesora, kaj se ni faras el ĝi ĉefaĵon, ni 
falĉas al ni mem la krurojn. 

Miroslav Malovec, or„ Esperanto, 1996, 10, p. 176 

Ha! Diabio forportu! Vi harfendistoj, pridubemuloj ŝultrolevaj!.. 

Fonto, 38, (nov. 1983), p. 3 

Car la virino ne volas, ke ni admim ŝian homan personecon, sed tion, kion ŝi ĝuste 
hodiaŭ surmetis. Kaj sur tion ni viroj plejparte tute tusaĉas. 

Jiri Korinek, trad., Fonto, 23, (aŭg. 1982), p. 34 
Nenion alian mi bezonas, je ĉio alia mi fajfas. 

Valdemar Vinar, or„ Panoramo, ĈEA, Prago, 1981, p. 61 

... iufoje ili forpelis min, kontraŭĵetante ŝtonojn kaj moke kriante: malapem ĉemiz- 
pisulo! Cicemaj idaĉoj ne allasitas. 

Valdemar Vinar, or„ Panoramo, ĈEA, Prago, 1981, p. 31 

El la libro de Karel Ĉapek, Rakontoj el la unua poŝo kaj rakontoj el la dua poŝo, 
ĈEA, Prago, 1981, (trad. J.Vondrouŝek): 

Dim, kial, tondro al tio, ne povus kiu ajn iri je la unua nokte tra Dlazdena strato? 

p. 6 

“Mi ne vendos”, murmuris la trakgardisto. “Kaj paku vin for. Ci tie oni ne darfas 
sidi!”./?. 12 

La ĝendarmoj jam preskaŭ bojis pro ekscitego, la arbar-gardistoj deklaris, ke da 
ĉio estas ĝiskole kaj ke ili havas aliajn tarotaĵojn... p. 69 

Tondro ĝin batu, opiniis sinjoro Rybka, frotante siajn okulojn. p. 98 
Do, sakre, ĉu gravas por vi, kien li malaperis?.. p. 99 
Ni tusas je viaj misteroj; nin interesas deliktoj... p. 102 


12 



Tion jam mi aranĝis: mi igis anonci, kie kaj al kiu en Prago mortis trimonata 
anusuleto;../». 196 

Sinjorino Kalousova estas brava kaj hejmeca sinjorineto, modela familia 
kovkokino, humila edzino, tiel nomata hejma ŝuviŝilo kaj tiel plu. p. 255 

El la libro de Jaroslav Haŝek, Aventuroj de la brava soldato Ŝvejk dum la mond- 
milito, eld. Kava-Pech, Ĉehio, 2004 (trad. Vladimir Vctha): 

En la tempo, kiam la arbaroj ĉe rivero Raba en Galicio vidis fuĝi aŭstrajn solda- 
tarojn trans Raban kaj sube en Serbio aŭstraj divizioj unu post la alia ricevis sur la 
pantalonojn, kion ili jam delonge meritis, la aŭstra ministerio de milito rememoris 
ankaŭ Svejkon, ke li helpu al la monarkio el la kaĉo. p. 59 

Mia aroganteco kreskis tiel, ke mi opiniis, ke neniu povas ion al mi fari, ĝis nokte 
sur la placo sub arkadoj okazis tiu fatala eraro, eraro, kiu klare pruvis, ke neniu 
arbo kreskas ĝis la ĉielo, kamarado. Orgojlo venas antaŭ la falo . p. 273 
Li faris sur min simpatian impreson - kiel kolbasetoj ĵus ektiritaj el fumajejo - 
jam tiam... p. 550 

Pro mia intereso pri ekoturismo kaj ekologio ĝenerale mi devas mencii du prele- 
gojn, kiujn mi aŭskultis kun akutaj oreloj, ĉar ambaŭ estis interesaj por mi. 

Petr Chrdle, or., La Ondo de Esperanto, 2007, 1, p.8 

FRAZEOLOGIO, ĈU NACIA AŬ POLEMIKA? 

“La beletroesprimiva parto de e-lingvo konstante riĉiĝas ĉefe el du fontoj: 
nacilingvaj gramatikoj kaj nacia pensado”, - asertas A.Gonĉarov, la aŭtoro de la 
artikolo kun promesita daŭrigo “Nacia frazeologio e-veste” (REGo, JVe 2 (51), 
aprilo 2009). Malfacile estas oponi. Sed mi provu. 

Kiel naciajn frazeologiaĵojn mi konsideru stabilajn ofte ripetatajn kombinojn de 
vortoj, prenitajn en Esperanton el certaj lingvoj. Cu estas tiaj inter proponitaj al ni 
ekzemploj? Mi supozas, ke ne. Sajnas, ke al nacia frazeologio la publikigita mate- 
rialo havas malmultan rilaton. En ĝi estas prezentitaj diversaj, ofte komunuzaj in- 
ternaciaj, ofte ekskluzive aŭtoraj metaforoj. Do, pli taŭga titolo por la artikolo 
povus esti: “Beletroesprimiva riĉeco de Esperanto, registrita kaj ordigita laŭ nacia 
aparteno”. 

Ekzemple, A.Gonĉarov citas el klasika originala romano de C.Rossetti “Kredu 
min sinjorino”: “Jes, mi ja edziĝis. Mi estis juna tiam - nura flavbekulo”. La 
“flavbekulo” en la ekzemplo aspektas ne angle, sed intemacie. Tiu esprimo 
renkonteblas en multaj literaturaj fontoj de diversaj lingvoj kun la sama signifo: 
“tre juna, nesperta, simila al ĵusnaskita birdido kun flava beko”. Kroma proksima 
sinonimo en la msa estas “flavbuŝulo”. Ankaŭ en Esperanto uzado de tiu esprimo 
fare de diversnaciaj aŭtoroj ne estas unika (Ia vorton uzis ankoraŭ Kabe - La red.). 
Ni vidu, ekzemple, en la nova poemaro de M.Bronŝtejn: 
kaj flavbeka serĝent’ senmalice 
lerte stampas pasportojn laŭvice. 

(Kajto. Originalaj poemoj, 2009; p. 139) 

E1 C.Rossetti sekvas alia ekzemplo de “nacia” influo: “Do, denuncu, ĝis vi 
krevos; mi fajfas je tio”. “Fajfi je (pri, sur, al) io” same aspektas plene internacie. 
Cu ne estas renkonteblaj en la diversnacia monda literaturo protagonistoj, kiuj fa- 
jfas, ternas, aŭ eĉ esprimive-brutale fekas je io ajn? Ni legu en la sama poemaro de 
M.Bronŝtejn: 

Dum mia vivo mi fajfis pri rangoj, postenoj, 

Gravis por mi nur liber’, pergamen’ kaj skribilo. 

Fajfius mi plu ankaŭ nun, sed forfalis la dentoj. 

(Kajto. Originalaj poemoj, 2009; p. 160) 

Uzado de prepozicio ĉe la verbo povas porti nacian karakteron. Ekzemple rusoj 
en similaj okazoj dims “sur”. Sed prepozicio “je” en la ekzemplo de A.Gonĉarov 
havas ne la anglan, sed pure esperantan devenon. 

M.Boulton apartenas al unu el la plej elstaraj Esperanto-verkistoj, kiuj ne nur 
verkas en Esperanto, sed ankaŭ, plejverŝajne, pensas en ĝi. Sia granda literatura 
talento meritas apartan lingvistikan esploradon. En proponitaj ekzemploj el verkoj 
de M.Boulton: “densa silento”, “falis en vastan puton de silento”, “estiĝis silento 
tiel protŭnda. ke oni preskaŭ povus palpi ĝin” - senteblas uzado de tre esprimivaj 
aŭtoraj metaforoj, kiuj dubinde estas ligitaj kun la angla lingvo. Oftaj kontaktoj 
kun verkistoj permesas al mi konkludi, ke la plej terura akuzo por E-verkisto, kiun 
li timas pli ol iajn gramatikajn malglataĵojn en la teksto, estas la akuzo pri nacia 
pensmaniero. Mirinde, sed Esperanto-literaturo estas pli ortodoksa, ol multaj aliaj 
literaturoj, kaj trovi nacian influon precipe en originalaj tekstoj de famaj verkistoj 
estas la tasko malfacila. Kaj tiu perforta elsarko de naciaj frazeologiaĵoj el Espe- 
ranto, laŭ mi, estas ĉagrena fakto. 

En ekzemploj el tradukita angla literaturo ankaŭ ne senteblas nacia influo: “Ni 
forturnis nin de fermita enirej’ silentaj kiel ŝtonoj”. En la ekzemplo okazas trans- 
dono de la atributo “silenta” de unu objekto - “ŝtono”, al la alia - “ni”. Tio estas 
vaste uzata literatura esprimmaniero. Krome, al la senviva objekto “ŝtono” oni 
aldonas ecojn de vivanta estaĵo. Ni vidas, ke ŝtonoj scipovas silenti, do logike estas 
konkludi, ke ŝtonoj scipovas ankaŭ paroli, krii eĉ. Kaj efektive, en La Sankta Bib- 
lio ni trovas laŭteman ekzemplon: “Mi diras al vi, ke se ĉi tiuj silentos, la ŝtonoj 
ekkrios ” (S.Luko, 19:40). Tiu internacia metaforo havas jam preskaŭ 2000 jarojn! 
“Silentaj ŝtonoj” estas nur renversa paŭsaĵo de “ŝtonoj kriantaj”. 

La arabia bloko de ekzemploj (tradukita prozo de G.Ĥalil Gibran) estas sam- 
tipa, do mi prenu parton de la unua ekzemplo: “...Poplo, kiu dumtage alteniĝas kiel 
bela fianĉino per kies vestojupoj petolas la zefiro, vespere ŝajnas fuma kolono...” 
La nazo de leganto ne flaras iun specifan “arabian gramatikon aŭ pensadon”. 
Tamen jes, estas ŝanĝo de la popla genro de ina al neŭtrala: poplo-fianĉino fariĝas 
fuma kolono. Eble tio estas vera influo de la araba gramatiko al Esperanto? Ja en la 
rusa lingvo poplo estus tradicie transdonita kiel viro, do poplo-fianĉo. Sed ankaŭ 
msdevena aŭtoro povus uzi metafore poplinon. Des pli, ke transformo de fianĉino 
al fuma kolono denove similas la Biblian (ne Koranan!) historion pri la edzino de 
Lot: “...ekrigardis malantaŭen, kaj ŝi fariĝis kolono el salo” (Genezo, 19:26). Ve al 
mi, se ne estus averto de A.Gonĉarov pri araba deveno de la ekzemploj, mi plejver- 

ŝajne ne divenus tion. 

Mi faru komparan ekzemplon: 

Luno hela Ŝirazon ĉirkaŭas, 

Papilias stela subtil’. 

Mi kutimon maljustan kontraŭas, 

Ke virinojn forkaŝas kovril’. 

Luno hela Ŝirazon ĉirkaŭas. 

Iaj certaj signoj sufloras, ke en la verslinioj temas pri araba oriento. Do 
“Papilias stela subtil”’ aspektas kvazaŭ influo de bela riĉa araba kulturo al Espe- 
ranto. Tamen estas eraro. La verslinioj apartenas al Sergej Jesenin - fama “poeto 
de msa vilaĝo”. Tio povus signifi, ke “Papilias stela subtil’” estas brila aŭtora 
metaforo. Denove eraro! Jes, estas metaforo, sed vestita esperante de la tradukisto 
S.Rublov. Ruse tiel oni ne diras. Esplori nacian influon en tradukita E-beletro estas 
duoble pli malfacile, ol en la originala. Por tio bezonatas bona kono ankaŭ de la 
nacia literaturo, el kiu estas farita la traduko. 

Rilate al komparo de arboj kun homoj kaj inverse, S.Jesenin, verŝajne, havas la 
plej riĉan sperton: 

Ho, acer’ tremanta, ho, acero nuda, 

Kial staras kline vi en vento kruda? 

Ĉu vi ion aŭdis? Ĉu vi ion vidis? 

Ĉu amuzdeziro vin ĉi tien gvidis? 

(Trad. H.Drezen) 

Dolĉridetas dum vekiĝ’ betulo 
Kun harligo disa, en haoso. 

(Trad. S.Rublov) 

Ktp., ktp. 

Gazetaro, tradukita beletro, originala beletro - ĉio ĉi fakte havas diversajn es- 
primivajn fonojn. Ekzistas beletraj periodaĵoj, sed “Sennaciulo”, “La Gazeto”, “La 
Ondo de Esperanto”, “E1 Popola Ĉinio”, ekzemplojn el kiuj uzas A.Gonĉarov, al 
tiuj ne apartenas (aŭ, almenaŭ, ne devas aparteni). Tio estas memstara ĵurnalistika 
kampo, aparta branĉo en la literaturo kun nepra uzado de ĵumalistumoj. Juĝi pri E- 
beletro uzante ekzemplojn el periodaĵoj eblas, sed ne estas korekte. Por pli pro- 
funda esploro dezirindus tiujn tri literaturajn tavolojn distingi. 

La grandioza praktika materialo, kolektita de A.Gonĉarov, estas unika. Gi mon- 
tras la vican ŝtupon, sur kiun supreniris nia literaturo hodiaŭ. La sekva ŝtupo povas 
esti profunda esploro de la kolektitaj valoraĵoj. A.Gonĉarov apartenas al ekzotika, 
tre rara gento de E-legantoj. Mi esperas, ke ankaŭ mi al ĝi apartenas. Do ni estas 
iagrade samhobiuloj. Eble, dank’ al publikigo de liaj priliteraturaj notoj, niaj vicoj 
plivastiĝos? Eble ĉe iu aperos la jukanta deziro konatiĝi kun tiu unika trezoro, kiun 
prezentas literaturo en Esperanto? Ne gravas kia, ĉu originala, tradukita aŭ esea. 

Aleksandr Ŝevĉenko (Moskvo) 

La 15-an de julio eminenta esperantisto, nia eksa samlandano Boris Kolker fes- 
tos 70-jariĝon. Por omaĝi la jubileon REGo represas la intervjuon, aperintan eit 
“Brazilei” (ĴVe 10, 2009) - revuo de Brazila sekcio de ILEI. La fotoj estis faritaj 
la 22-25-an de majo 2009 en Sankta-Luiso (Usono) dum la 57-a Usoita Kongreso 
de Esperanto, en kiu Boris Kolker estis speciala invitita gasto kaj preleganto. 

PAROLO DE SPERTULO 

Plej bona maniero alproprigi al si fremdan lingvon estas kunvivi dum iom da 
tempo ĉe la parolantoj de la lernata lingvo. Sed vojaĝi ĉirkaŭ la mondo, eĉ per Es- 
peranto, ankoraŭ estas multekoste. Pensante pri tio, sperta prilingva vojaĝanto, d-ro 
Boris Kolker, proponas al ĉiuj lemantoj de Esperanto, dezirantaj plibonigi siajn 
lingvosciojn, tre malmultekostan kaj perfektigan vojaĝon en Esperanto-lando mem, 
kun jena avantaĝo: oni povas travojaĝi la klerigan itineron virtuale, per la voja- 
ĝagentejo IPKK (legu pliajn detalojn en la intervjuo), aŭ en la komforto de sia 
domo, per legado de la samnoma gvidlibro. D-ro Boris Kolker tamen estas ne nur 
sukcesa vojaĝestro en Esperanto-lando, kies gvidlibro-vendo jam superis kvin mil 
ekzemplerojn, li estas ankaŭ aŭtoro de du popularaj lerniloj por ruslingvanoj: lia 
baza lernolibro eldoniĝis en pli ol 50 mil ekzempleroj, per la eldonejo Nauka, kaj 
lia ekspresa kurso aperis en la fama scienc-populara revuo “Kemio kaj vivo” en la 
kvanto de 265 mil ekzempleroj. Konatiĝu iom pli kun la tutmonda vojaĝestro, le- 
gante la sekvan intervjuon. 

Boris Kolkcr. D-ro Naskiĝis en 1939 en Tiraspol, 
Moldavio (Sovet-Unio), kaj en 1993 transloĝiĝis al 
Usono. Instruisto de lingvoj, tradukisto kaj aŭtoro de tri 
popularaj E-lernolibroj (du por rusparolantoj kaj unu por 
E-parolantoj). Esperantistiĝis en 1957 kaj doktoriĝis en 
1985 pri lingvoscienco per la disertaĵo “Kontribuo de la 
msa lingvo al la formiĝo kaj evoluo de Esperanto”. En 
diversaj tempoj: kunfondinto kaj kungvidanto de SEJM 
(Sovetia Esperantista Junulara Movado), ASE (Asocio de 
Sovetiaj Esperantistoj), SEU (Sovetrespublikara Esper- 
antista Unio), REU (Rusia Esperantista Unio), komita- 
tano de TEJO (Tutmonda Esperantista Junulara Or- 
ganizo), membro (ekde la jaro 1959), komitatano kaj 
ĉefdelegito de UEA, kunfondinto kaj membro de EVA 
(Esperantlingva Verkista Asocio). Vicprezidanto de la 
Internacia Ekzamena Komisiono (IEK) de ILEI/UEA. 
Membro de la Akademio de Esperanto, Honora Membro 
de UEA, kunredaktoro de Monato. Gvidanto de amasa 
koresponda kurso en Rusio, instruisto de E-o ĉe usonaj 
universitatoj en San-Francisko kaj Hartford, kaj nuntempe 
prelego pri la temo “Mod- gvidanto de Internacia Perfektiga Koresponda Kurso 
ernaj rimedojpor reteni (IPKK). <http://eo.wikipedia.org/wiki/Boris_Kolker> 
homojn en Esperantujo ” - 

Brazilei: Kiu dato en via esperantista vivo estas la plej signifoplena por vi? 

Boris Kolker: Antaŭ duonjarcento veturi el Sovet-Unio eksterlanden estis pre- 
skaŭ neeble. Per miraklo mi trafis en la unuan sovetian grupon al la 48-a Univer- 
sala Kongreso en Sofio (Bulgario), ĉar UEA konfirmis min kiel prelegonton en la 
Internacia Somera Universitato. Nia 35-persona grapo veturis el Moskvo per tra- 
jno. Dum la vojo mi ĉiam timis, ke venos polico kaj nuligos mian eksterlandan vo- 
jaĝon. La 25-an de julio 1963 nia trajno trapasis la limon kaj enveturis en Ruman- 
ion. Tiam mi komprenis, ke mi vere partoprenos en la Universala Kongreso. Tio 
estis la plej feliĉa tago en mia longa esperantista vivo. 

Brazilei: Vi konatiĝis kun Esperanto en 1957 kaj du monatojn poste, ekinstru- 
ante la lingvon, vi memlernis ĝin. Cu tiuj fruaj kontaktoj kun la lingvo naskis en vi 
la amon al instruado aŭ vi akiris tion poste 
per sistemaj studoj? 

Boris Kolker: Mi estis tre entuzias- 
migita pri la lingvo, kiu malfermis por mi 
fenestron al la mondo, kaŝita malantaŭ la 
fera kurteno. Kaj mi ekdeziris tuj dividi 
mian ĝojon kun aliaj homoj. Ruslingvaj 
lernolibroj de Esperanto ne estis haveblaj, 
ĉar ili estis neniigitaj dum la diktatora re- 
gado de Stalin, kiam Esperanto kaj esper- 
antistoj estis persekutataj. Oni sendis al mi 
etan lernolibron en la pola lingvo. La unuan 
kurson mi instruis per ĝi, kvankam mi ap- 
enaŭ komprenis la polan lingvon. Helpis 
tio, ke mi estis studento de pedagogia su- 
pera lernejo kaj studis por fariĝi instruisto 
de la rasa kaj franca lingvoj. Poste dum 
pluraj jaroj mi instruis per rekta Ce- 
metodo, kiu ne postulas uzon de lernolibro. 

Kaj fine mi mem verkis lernolibron, kiu 
dum 35 jaroj estas la plej populara lernoli- 
bro de Esperanto por ruslingvanoj. 

Brazilei: Ciu kursgvidanto iel fariĝas ŝatanto de iu lingva angulo. Kiu flanko de 
Esperanto pleje interesas vin? 

Boris Kolker: En Esperanto mi pleje ŝatas ĝian vortfaradon, kiu estas ĉefa ri- 
sorto de la lingvo. Neniu lernolibro de Esperanto koncentriĝas tiel multe ĉe la vort- 
farado, kiel la mia. 

Brazilei: Kiuj spertoj multe kontribuis al via plua formiĝo kiel verkisto: ĉu tiuj 
kiel membro de la Akademio de Esperanto aŭ tiuj kiel kunredaktoro de Monatol 

Boris Kolker: Nu, mi ne konsideras min verkisto, kvankam de tempo al tempo 
mi ion verketas. Pli ol verkisto, mi estas lingvisto kaj instruisto de Esperanto. 

Brazilei: La ĉi-numera eldono de nia revuo estas dediĉata al temo, kiu iam kaj 
iam vekas la imagemon de la esperantistoj, nome Enkonduko de Esperanto en bra- 



kun du aliaj eks-sovetiaj esperantistoj, lo- 
ĝantaj en Nov-Jorko: Naum Kopman 
(lerninto de Kolker) kaj Sonja Soskina (la 
edzino de Naum) 

zilajn lemejojn. Ĉu vi estas favora aŭ malfavora al tiu multjara revado? 

Boris Kolker: Tian revon havas ĉiu aktiva esperantisto. Post la partopreno en 
la 87-a Universala Kongreso de Esperanto en Fortalezo, mi sentas min iomgrade 
brazilano. Do mi estos aparte ĝoja, se tiu revo iom post iom plenumiĝos ĝuste en 
Brazilo. 

Brazilei: En kelkaj landoj, kiel Brazilo, tendumado, kiun vi multe spertis, ne 
estas tradicia aranĝo en Esperanta medio. Kiu estas la graveco de tiaj aranĝoj por 
lingvolernantoj? Kiaj estas la nunaj tendaraj aranĝoj? 

Boris Kolker: Sajnas, ke ankaŭ en Rusio tendumado estas nun malpli populara 
ol en mia esperantista juneco. Sed mi kredas, ke Esperanto-tendaroj en Rusio (kiuj 
nun ne nepre okazas en tendoj) plu havas altan nivelon kaj kontribuas al mergiĝo 
en Esperanto-vivon. 

Brazilei: “Vojaĝo en Esperanto-Lando” estas ĉie taksata kiel uzinda gvidilo 
por perfektiga kurso. Kiun lerno- 
libron vi opinias bona por ele- 
menta kurso? 

Boris Kolker: Feliĉe, nun en 
la retejo “lernu!” estas bonaj kur- 
soj por komencantoj kaj progre- 
santoj. Evidente, en diversaj lan- 
doj estas bonaj nacilingvaj lerno- 
libroj, sed mi ne konas ĉiujn. 

Brazilei: Viaopinie, kial la 
realaj E-kluboj ne strebas atingi 
la lingvan kaj kulturan nivelojn 
bildigitajn en via gvidlibro? 

Boris Kolker: Mi tre esperas, 
ke mia libro “Vojaĝo en Espe- 
ranto-lando ”, kiu estas siaspeca 
taglibro de ideala Esperanto- 
lclubo, kontribuas kaj kontribuos al pliriĉigo de la kluba vivo en Esperantujo. 

Brazilei: Intervjue al la gazeto Komencanto, vi diris, ke la sekreto de la sukceso 
de via perfektiga lernolibro kuŝas en via persona gusto koncerne la zorge elektitajn 
tekstojn. Kio aŭ kiu helpis al vi fajnigi viajn lingvajn sentojn? 

Boris Kolker: Kvankam en Sovet-Unio ne estis eble aĉeti Esperanto-librojn el 
eksterlando, mi sukcesis kolekti imponan bibliotekon. Praktike, mi havis ĉion, kion 
mi emis havi, kvankam tio estis tre malfacile efektivigebla. Mi avide legis Esperan- 
tajn librojn kaj gazetojn kaj aktive partoprenis en la landa kaj internacia movado. 
Ĉio ĉi donis al mi sufiĉan bazon kaj kompetentecon por verki tiel kompleksan per- 
fektigan kurson de Esperanto kaj gvidlibron pri la Esperanto-kulturo. 

Brazilei: Por kiaj “vojaĝantoj” via gvidlibro estis originale elpensita: ĉu por tiuj 
korespondaj aŭ por tiuj enklasaj? 

Boris Kolker: Nu, kiam la ideo pri tiu libro venis en mian kapon en la fora jaro 
1987, mi tiam pensis precipe pri memlernantoj. La unua eldono de “ Vojaĝo ” aperis 



kun du siaj lernantoj - Phil Dorcas (prezidanto de 
Esperanto-USA) kaj lia edzino Beth Dorcas 

en Moskvo fine de la jaro 1992. En junio 1993 nia familio transloĝiĝis en Usonon, 
kaj post du semajnoj mi, David Jordan kaj Mark Fettes ekinstruis per tiu libro en la 
Stata Universitato de San-Francisko. Iom poste mi ekuzis ĝin por la koresponda kaj 
reta kursoj. 

Brazilei: Kiuj estas la avantaĝoj kaj malavantaĝoj de koresponda kurso kom- 
pare kun tiu enklasa? 

Boris Kolker: La avantaĝoj: vi povas elekti oportunan tempon por lernado kaj 
dediĉi al ĝi tiom da tempo, kiom necesas; vi ricevas individuan korektadon kaj 
konsilojn flanke de la instmisto. La malavantaĝoj: vi estas ekster kolektivo kaj ne 
havas eblon de parola praktiko. 

Brazilei: Post estiĝo de IPKK (Internacia 
Perfektiga Koresponda Kurso), ŝajne, vi ne 
plu emas gvidi ĉeestan kurson. Ĉu retkursoj 
estas la estonteco de lingvo-instruado? 

Boris Kolker: La retkursoj de Esperanto 
havas grandan estontecon. Sed neniuokaze 
oni limigu sin per ili. La ĉeesta instmado ha- 
vas ne malpli gravan signifon. 

Brazilei: De kiam ekzistas IPKK, kiel ĝi 
funkcias kaj kiom longe daŭras la vojaĝo? 

Boris Kolker: IPKK ekzistas dum deko 
da jaroj. Mi sendas al ĉiu studanto lecionojn 
retletere, ricevas la plenumitajn lingvajn tas- 
kojn, korektas kaj komentas ilin kaj resendas. Kvankam studado per “ Vojaĝo ” 
donas grandan plezuron kaj grandan utilon, ĝi postulas ankaŭ nemalgrandan labo- 
ron. Ne ĉiuj miaj lernantoj sukcesas atingi la finon de nia komuna vojaĝo en Espe- 
ranto-lando. luj ekdormas dumvoje, poste vekiĝas kaj pluvojaĝas. luj ekdormas por 
ĉiam. Sed ĉiuj restas anoj de Klubo de Vojaĝantoj kaj partoprenas en nia retlisto. 
Mi trejnas miajn lernantojn kvazaŭ Olimpikajn ĉampionojn. Rezulte, post la fino 
de nia komuna vojaĝo ili sentas sin en Esperanto kaj en Esperanto-lando kiel fiŝoj 
en akvo, kiel birdoj dum flugado. Cetere, brazilanoj plejmultas inter miaj lernantoj 
kaj diplomitoj. 

Brazilei: Kion vi konsilas al kursgvidantoj, kiuj iam intencos uzi vian lernoli- 
bron en reta aŭ ĉeesta kurso? 

Boris Kolker: Mi konsilas speciale atenti evoluigon de krea lingvoregado. Nin 
gvidu la devizo: Esperanto estu regata samnivele kiel la gepatra lingvo! 

Brazilei: Laste, sed ne balaste, laŭ via doktoriga disertaĵo, ankoraŭ ne tradukita 
al Esperanto, kiu estas la plej grava kontribuo de la rusa lingvo al la formiĝo kaj 
evoluo de Esperanto? 

Boris Kolker: Membro de la Akademio de Esperanto, brito Douglas Gregor 
iam trafe diris, ke en Esperanto malantaŭ la latina fasado kaŝiĝas la slava mekan- 
ismo. Fakte, temas pri la mekanismo de la rusa lingvo; tion mi esploris en mia dok- 
toriga disertacio. 


Fine de junio 2009 en la moskva 
eldonejo “Impeto” aperas nova, 
prilaborita eldono de la legenda 
lernolibro de B.Kolker “Internacia 
lingvo Esperanto. Plena lernoli- 
bro”, kiu entenas, inter aliaj nova- 
ĵoj, fragmenton el la ĵus defendita 
kandidata-scienca disertacio de 
Oksana Burkina pri la temo 
“Prononca normo de Esperanto”. 

(La red.) 


19 




La 16-att - 17-an de majo en Moskvo okazis vica Konferenco de REU, en kiu 
partoprenis entute 40 personoj: ĉeeste - 31, lnterrete - 9. Inter ili: el Moskvo kaj 
Moskva regiono -27personoj, Samara, Soĉi, Tihvin (Lenittgrada reg.) - po 2, 
Sankt-Peterburg, Krasnodar, Sumerlja (Ĉuvaŝio), Birobiĝan, Tverj, Uljanovsk, 
Rostov-Don - po 1. 

DECIDOJ DE LA 24-A KONFERENCO DE REU 

1. Taksi la laboron de la Estraro nekontentiga. 

2. Aprobi la Raporton de la Kontrol-revizia Komisiono. 

3. Akcepti Provizoran Regularon pri la Konsilio de REU. 

4. Elekti la Estraron de REU en la konsisto: Mihail Certilov (Prezidanto), 
Valentin Seguru (Vicprezidanto), Roman Bolŝakov, Jurij Karcev (membroj). 

5. Elekti la Kontrol-revizian Komisionon de REU en la konsisto: Gennadij Ba- 
sov (prezidanto), Ljudmila Novikova, Svetlana Smetanina (membroj). 

6. Elekti Komisiitojn: pri dokumentado - Viktor Aroloviĉ, pri reta subteno de 
Esperanto-projektoj ĉe REU - Artjom Alimov. 

7. Aprobi la komencan konsiston de la Konsilio de REU: Aleksandr Blinov, 
Mikaelo Bronŝtejn, Irina Gonĉarova, Nikolaj Gudskov, Vjaĉeslav Ivanov, Jurij 
Karcev, Aleksandr Melnikov, Aleksandr Osincev, Svetlana Smetanina, Aleksandr 
Sevĉenko. 

8. Komisii al la Estraro esplori la demandon pri fondaĵoj de Esperanto- 
projektoj. 

9. Subteni okazigadon de Moskvaj Malfermitaj Konferencoj de sciencistoj- 
esperantistoj. 

10. Subteni la iniciaton pri oficiala letero al la Federacia Servo pri Stata Sta- 
tistiko lige kun la popolcenso en 2010 por doni al Esperanto apartan lingvokodon 
kaj ebligi nombradon de rusianoj, posedantaj Esperanton. 

11. Alvoki la tutan rusian esperantistaron vaste celebri la 150-jariĝon de Lu- 
doviko Zamenhof kaj uzi la okazon por informi amaskomunikilojn. 

12. Aprobi kiel bazon la projekton de letero al la Registaro de Moskvo pri cele- 
bro de la 150-jariĝo de L.Zamenhof kaj aperigi ĝin en la reto. 

13. Konsideri utilaj la proponojn de peterburgaj Esperanto-kluboj pri organizo 
de REK en 2010. Komisii al tiuj kluboj esplori la ekzistantajn kondiĉojn kaj 
prezenti la rezultojn al la Estraro ĝis la 30-a de junio 2009. 

14. Komisii al la Estraro esplori proponojn, prezentitajn al la Konferenco. 

Moskvo, la 17-an de majo 2009 




DECIDOJ DE LA KONSILIO KAJ ESTRARO DE REU 

La 18-an de majo estis kreita ĉe <googlegroups.com> la fermita dissendogmpo 
<konsilio>, kiel nura labora instmmento de la Konsilio de REU por pridiskuti de- 
cidendajn kaj voĉdonendajn demandojn. Gin eniris ĉiuj dek konsilianoj, ĉiuj estra- 
ranoj, la Prezidanto de KRK G.Basov kaj la Komisiito pri dokumentado 
V.Aroloviĉ. Kvankam estis pluraj diskutataj temoj en la Konsilio, dume nur pri tri 
demandoj estis efektivigita valida voĉdonado, rezulte aperis tri akceptitaj decidoj: 

1. Dissendi Malferman leteron de I.Gonĉarova al ĉiuj msiaj eperantistoj nome 
de la Konsilio. 

2. Subteni ĝenerale ideon pri la eldono de Enciklopedio pri historio de Espe- 
ranto-movado en Rusio. 

3. Aprobi nomumon de Anatolij Sidorov kiel Komisiito pri historio de Espe- 
ranto-movado en Rusio. 

La Estraro post sia elektiĝo efektivigis tri estrarajn kunsidojn, dum kiuj estis 
faritaj sekvaj decidoj: 

1. Distribui taskojn en la Estraro: 

- Bolŝakov: buĝeto, kotizregularo, fondusoj 

- Ĉertilov: kaso, membrigo, dissendolisto 
ordigo en la Estraro; 

- Karcev: eldonado, Bulteno, Jarlibro, 
membrokartoj; 

- Seguru: eksteraj rilatoj. 

2. Akcepti la dokumenton “Taskoj de la 
Estraro” kaj publikigi ĝin. 

3. Nomumi Komitatanon A por la Komitato 
de UEA - Seguru (kiel anstataŭanto - Karcev). 

4. Nomumi Anatolij Sidorov (Sankt-Peterburg) Komisiito pri historio de E- 
movado en Rusio. 

5. Nomumi Aleksandr Osincev (Jekaterinburg) Komisiito pri la Junulara sekcio 
REJM. 

6. Nomumi Valerij Sipoviĉ (Moskva reg.) Komisiito pri financaj aferoj. 

7. Nomumi Aleksandr Titajev (Vladivostok) regiona kunordiganto en Fora Ori- 
ento. 

8. Nomumi Galina Terentjeva (Ĉeljabinsk) regiona kunordiganto en Uralo kaj 
Okcidenta Siberio. 

9. Akcepti Regularon pri financaj rilatoj inter REJM kaj REU. 

10. Deklari eksiĝintaj membroj de REU tiujn, kiuj ne kotizis por 2008 kaj 2009. 

MALFERMA LETERO AL REU-MEMBROJ 

Multestimataj membroj de REU, karaj samideanoj! 

En tiu ĉi malferma letero mi emas atentigi vin, ke post la 24-a REU- 
Konferenco ni devas draste ŝanĝi nian kutiman imagon pri la rolo de la REU- 
gvidorganoj, pri la devoj kaj respondecoj. Ekde nun ĉiuj respondecoj pri la movado 
kuŝiĝas sur vin, karaj, sur viajn proprajn ŝultrojn. Permesu klarigi, kial mi opinias 


<konsilio> kaj voĉdonado, kun- 


Atenton! Estas serĉata volon- 
tulo por esti Komisiito pri la 
Libroservo de REU. Viajn sin- 
proponoj bonvolu sendi al la 
adreso <estraro@reu.ru>. 

tion la plej ĝusta vojo en la nuna situacio. 

Nia organizaĵo travivas la vican krizon. Jam plurajn jarojn ne troviĝas homoj, 
kiuj pretus labori en la Estraro, gvidante konkretajn labordirektojn. Pene persvadi- 
taj por la Estraro konsciuloj restas malsukcesaj en siaj klopodoj kaj rikoltas ripro- 
ĉojn de la esperantistaro pro nenionfarado. Tial pli kaj pli ofte sonas la proponoj 
likvidi REU. 

Laŭ mi, la ĉefa kialo de tio ĉi estas foresto de amasa loka Esperanto-movado 
kiel bazo, malaltiĝo de emo lerni kaj progresi en Esperanto, eĉ simple esperantumi 
kaj amuziĝi, falo de E-instruado kaj de alfluo de gejunuloj en la movadon. Sur tiu 
bazo neniu prudentulo aŭdacas preni sur sin respondecon pri la landa movado aŭ 
ties parto - ĉar fakte ne ekzistas la verda popolo, por kiu li/ŝi laboru kaj kun kiu re- 
aligu iujn ajn labordirektojn, kiom ajn nepraj aŭ bezonataj ili estu. 

En la landa organizaĵo estas 400 membroj. Tio estas ridinda cifero, mi konsen- 
tas. Sed samkiel la aktora digno estas prezenti 
teatraĵon, se en la salono sidas nur unu spek- 
tanto, ankaŭ REU devas ekzisti ĝis kiam restas 
almenaŭ kelkaj, kiuj emas identigi sin organiz- 
ita rusia esperantistaro. Eĉ pli gravas, ke en la 
lando restas fajrujoj de aktiva E-agado. lli estas 
kelko da kluboj kaj kelkdeko da unuopuloj, 
kiuj agas memstare, realigante siajn projektojn 
kaj ideojn. Tio estas nia ĉefa valoraĵo, nia tre- 
zoro. Fruas diri, ke el tiu ĉi trezorejo elkreskos 
stabila kaj amasa landa movado, sed atenti kaj 
helpi ilin per ĉiuj eblaj rimedoj estas devo de la 
landa organizo, kiu fakte ne havas alian bazon 
kaj kialon por sia ekzisto, krom la membraro 
kaj la unuopaj E-aktivadoj. 

Do, en tiu ĉi situacio la ĉefa tasko de REU 
estas - ne perdi, sed laŭeble subteni la ekzis- 
tantajn valorojn: zorgi pri la membraro kaj 
helpi al la agademuloj kaj agademaj kolektivoj per jam stabiliĝintaj rimedoj. 
Tiucele dum la Konferenco estis elektita la Estraro - kun nuraj teknikaj kaj 
reprezentaj funkcioj. Se vi bezonas teknikan helpon (informado, oficialaj paperoj, 
retaj diskutoj ks) - turnu vin al la Estraro. 

Sed kio do estas REU-agado en tiuj novaj kondiĉoj? Tio estas agado de la tuta 
REU - de ties aliĝintaj kolektivoj kaj individuaj membroj. Mi alvokas ĉiujn ilin 
konscie pripensi: kion persone mi (aŭ persone ni kaze de la kolektivo) faras por 
progresigo de Esperanto en mia propra lando (aŭ tutmonde)? Kion mi povas kaj 
volas fari? Kion persone mi enmetos en la trezorejon de la landa E-movado? 
Forgesu, ke via aktivado ne apartenas al REU, ĉar neniu ĝin komisiis al vi aŭ vi ne 
havis REU-subtenon. Ekde nun ĉies aktivado, ĉu de individua membro, ĉu de aliĝ- 
inta kolektivo, estu REU-aktivado! Ne atendu iujn direktivojn kaj ordonojn - tiuj 
ne estos! Fam viajn personajn kaj kolektivajn agadplanojn, realigu ilin kaj informu 



22 







vian landan organizon - REU. Kaj fine de la raporta periodo ni havos la plej belan 
raporton pri REU-agado dum la tuta REU-historio! Nun neniu prenas respondecon 
pri la landa movado, krom la esperantistoj mem - la membroj de la landa organi- 
zaĵo. 

Jen fakte ĉio. Sed la Konferenco disponigis al ni la specialan “bonuson”. Tio 
estas la Konsilio. La Konsilio estas deko da konataj landaj esperantistoj kun klara 
kaj aktuala kompreno de la enlanda kaj eksterlanda E-situacio, nun aktive agantaj 
sur siaj propraj verdaj kampoj. Ilia tasko estas helpi vian agadon per konsiloj kaj 
komune decidi pri tio, kiel plej efike per REU-rimedoj subteni vian agadon. 

Estas tute nova koncepto kaj stmkturo, kiel vi vidas. Kaj, kiel ĉio nova, ĝi be- 
zonas kutimiĝon, provojn kaj eltrovojn de la plej efikaj laborformoj. Tiuj nun estas 
ellaborataj. Dum proksima tempo aperos klaraj difinoj de la novaj nocioj (Konsilio, 
teknikaj taskoj de la Estraro, E-projekto, ktp) kaj instmkcioj (kiel sin turni al la 
Estraro aŭ Konsilio, kiel raporti pri sia agado ktp). Mi kredas, ke kune ni kapablas 
eltrovi demokratian, oportunan kaj fmktodonan laborsistemon - se ni konkorde 
komprenos la bazan ideon de la ŝanĝoj, kiun mi strebis prezenti ĉi tie. 

kore kaj kunlabore via - Irina Gonĉarova, nome de la Konsilio de REU 

PROVIZORA REGULARO 

pri la KONSILIO de RUSIA ESPERANTISTA UNIO (REU) 

(akceptita de 24-a Konferenco de REU en Moskvo 16.05.2009) 

1. Celoj kaj taskoj de la Konsilio 

1.1. La Konsilio estas formo de kunlaboro de diversaj kolektivoj de esperantistoj 
(ekz. lokaj kluboj, organizoj laŭ interesoj k.t.p.), laborgrupoj de Esperanto- 
projektoj, Esperanto-entreprenoj, Sekcioj kaj Komisionoj de REU, apartaj 
Komisiitoj de REU kaj la Estraro de REU. 

1.2. Celoj de la Konsilio estas kunordigo de Esperanto-movado en Rusio, 
pridiskuto kaj decidado pri komunaj tutrusiaj aŭ internaciaj projektoj kaj aran- 
ĝoj, kiam estas bezonata partopreno de ĉiuj esperantistaj kolektivoj kaj apartaj 
aktivuloj de Rusio. 

1.3. Aparta tasko de la Konsilio estas decido pri loko kaj tempo de la Rusia Espe- 
ranto-Kongreso (REK) kaj de la Konferenco de REU, kutime enkadre de REK. 

2. Konsisto de la Konsilio 

2.1. En la Konsilion eniras membroj de REU - gvidantoj de gravaj movadaj Espe- 
ranto-projektoj. 

2.2. Konsilianoj estas elektataj de la Konferenco de REU kaj laŭbezone kooptataj 
post la Konferenco. 

2.3. Listo de la konsilianoj estas publikigata en la retpaĝo de REU, Jarlibro kaj 
Bulteno de REU. 

2.4. La konsiliano devas havi retpoŝtan adreson kaj telefonon kaj tuj informi la 
Estraron pri eventualaj ŝanĝoj de tiuj. La konsiliano devas nepre partopreni la 
voĉdonadon anoncitan de la Estraro dum unu semajno post la anonco. Se la 
konsiliano tri sinsekvajn fojojn ne partoprenis la voĉdonadon sen seriozaj 

klarigendaj kialoj, la Estraro rajtas decidi pri la eksigo de tiu. 

3. Laborformoj de la Konsilio 

3.1. La Konsilio agas plejparte per Interreto. 

3.2. Pridiskuto de decidendaj problemoj okazas en aparta fermita reta diskutlisto. 
Aliaj diskutoj kaj nuraj informoj pri agado de membroj de la Konsilio estas 
sendendaj al novaĵlisto de la retpaĝo de REU kaj al aliaj retaj diskut- kaj 
informlistoj. 

3.3. La voĉdonadon anoncas la Estraro. La voĉdonado okazas prefere per aparta 
voĉdonformularo en la retpaĝo de REU aŭ per la dissendolisto de la Konsilio. 
Ce eventualaj malfacilaĵoj konsiliano rajtas anstataŭ si telefone aŭ alimaniere 
peti la Estraron plenigi la balotilon. 

3.4. La Estraro anoncas pri rezultoj de la voĉdonado en dissenda inform-listo, no- 
vaĵlisto de la retpaĝo de REU (dum unu semajno post la fino de la voĉdonado) 
kaj Bulteno de REU. 

3.5. Decidoj de la Konsilio (krom tiuj pri okazigo de REK kaj de la Konferenco) 
havas rekomendan karakteron por la membraro de REU. 

3.6. La Konsilio rekomendas al la Estraro de REU la jarbuĝeton de REU, prepari- 
tan surbaze de aprobitaj projektoj. 

4. Valido de la Provizora Regularo 

4.1. La regularo estas akceptita de la 24-a Konferenco de REU la 16-an de majo 
2009 kaj validas ĝis la sekva, 25-a Konferenco. 

4.2. La 25-a Konferenco devos per sia decido defmitive akcepti la Regularon, ak- 
cepti ĝin kun amendoj aŭ ĝin aboli. 

ALTNIVELA AKCEPTO ĈE UNESKO 

Tripersona delegitaro de UEA estis tre varme akceptita en Unesko lundon, la 8- 
an de junio. Gi konsistis el la konstantaj Unesko-reprezentantoj de UEA Barbara 
Despiney kaj Franfois Lo Jacomo kaj el eksprezidanto Renato Corsetti. Antaŭ la 
vizito Prezidanto de UEA Probal Dasgupta sendis al Unesko detalan raporton pri la 
kontribuo de UEA al la Internacia Jaro de Lingvoj en 2008. La temaro de la Jaro 
estis multmaniere pritraktata en UEA kaj ĝiaj landaj asocioj. La plej pintaj kidmi- 
noj en tio estis la 93-a UK en Roterdamo en julio, kies kongresa temo kombinis la 
Jaron de Lingvoj kun la 100-jariĝo de UEA, kaj la konferenco en la Pariza sidejo 
de Unesko en decembro, kiu samtempe fermis la Jaron de Lingvoj kaj malfermis la 
Zamenhof-jaron. 

La delegitaro de UEA estis unue akceptita de la programspecialisto Mauro 
Rosi. Montriĝis, ke li funde pristudis la dosieron de UEA, komisiite de s-ino Fran- 
9 oise Riviere, asista ĝenerala direktoro pri kulturo, al kiu ĝi estis direktita. Post 
preparaj diskutoj kun Rosi, la reprezentantoj de UEA estis akceptitaj de s-ino 
Riviere mem. Rosi resumis al la asista ĝenerala direktorino la raporton de UEA, ne 
forgesante elstarigi la rapidecon kaj efikecon, kun kiuj UEA organizis tradukadon 
de la inaŭgura mesaĝo de la Generala Direktoro de Unesko pri la Lingvojaro al 
kvardeko da lingvoj pere de Esperanto. 

Dum la renkontiĝo kun s-ino Riviere la 
reprezentantoj de UEA prezentis al ŝi ankaŭ 
la proponon de UEA, ke la Jaro de Lingvoj 
ricevu daŭrigon en formo de Internacia 
Jardeko de Lingvoj. La asista ĝenerala direk- 
torino trovis la ideon tre interesa, ne laste pro 
tio, ke laŭ ŝi la Kultura Fako de Unesko estas 
nun pli ol antaŭe premata por agi favore al 
lingvoj. Dum la lasta parto de la renkontiĝo 
oni diskutis pri la eblecoj kaj la plej sekvinda vojo por antaŭenigi la ideon pri la 
Jardeko. En Unesko pri deklaro de temaj jaroj kaj jardekoj kompetentas la Gener- 
ala Konferenco, al kiu nur la ŝtatoj-membroj rajtas fari proponojn. Sekve necesos 
silenta diplomatio kaj premagado por akiri la subtenon de sufiĉa nombro da ŝtatoj 
kaj por persvadi ilin fari proponon. La sekva Generala Konferenco, al kiu eblus 
submeti ĝin, estos en oktobro 2011. Sukceso tie povus do signifi, ke la Jardeko de 
Lingvoj daŭms de 2012 ĝis 2021. 

Gazetaraj Komunikoj de UEA 

30-a MALFERMA TAGO KUN HISTORIAJ AKCENTOJ 

Anna Lowenstein, verkistino kaj membro de la Akademio de Esperanto, estis la 
ĉefpreleganto de la 30-a Malferma Tago de la Centra Oficejo de UEA, kiu okazis 
sabate, la 25-an de aprilo, kaj allogis 65 vizitantojn. La domo de UEA estis konata 
al Lowenstein jam de ŝia oficistado en CO antaŭ trideko da jaroj. Si faris du prele- 
gojn. En la unua ŝi rememoris pri tiu tempo kaj aparte pri la virina agado de UEA, 
kiu tiam estis tre aktiva. En la alia prelego ŝi parolis pri sia verkista aktivado, 
prezentante interalie sian novan historian romanon “ Morto de artisto 

Kun la movada vivo en la venontjara kongreslando konatigis Juan Besada el 
Kubo, kiu prelegis pri la historio kaj nuntempaj apartaĵoj de la tiea Esperanto- 
movado. La nederlanda esperantista paro Johan kaj Svetlana Derks rakontis pri sia 
jarkomenca instma aktivado en Afriko kaj pri interesa projekto realigota en Bu- 
mndio, pri kiu ili ricevis ideon dum sia vojaĝo. Douwe Beerda el Nederlanda Espe- 
ranto-Junularo prezentis la agadon de NEJ kaj la viglan retejon pri homaj rajtoj 
<www.homajrajtoj.org>. 

Surpriza programero estis tri filmoj. Unu estis farita en la unua Internacia Junu- 
lara Kongreso en la nederlanda vilaĝo Groet en 1938, kie estis fondita Tutmonda 
Junulara Organizo, la posta TEJO. Du aliaj estis fdmitaj de la brita esperantisto 
John Gobourne en IJK en Gdansko kaj UK en Varsovio en 1959. Gobourne 
donacis la originalajn 8-milimetrajn bendojn al UEA. La fondaĵo Esperantic Stud- 
ies Foundation subvenciis kaj organizis ilian kopiadon sur DVD. 

La Libroservo vendis librojn k.a. varojn sume por 1307 eŭroj. Plej multnombre 
(6 ekz.) vendiĝis “La Asocio”, artikolaro de Ziko van Dijk pri la historio de UEA, 
sekvata de “ Morto de artisto” de Anna Lowenstein kaj la gvidlibro por KER- 
ekzamenoj “ Esperanto de nivelo al nivelo” (po 5 ekz.), kaj la UEA-historio “ Utila 
Estas Aliĝo ” de Ulrich Lins (4 ekz.). 


La 28-an de aprilo okazis A- 
nivela ekzameno de CALK. 
Ekzamena komisiono: Irina Gon- 
ĉarova kaj Nikolao Gudskov. Suk- 
cese ekzameniĝis du personoj: 

1. Jelena Burmistrova (“bone”); 

2. Andreo Griĉik (“perfekte”). 
N.Gudskov,prezidanto de ĈALK 

Programeroj de la 30-a Malferma Tago estos spekteblaj rete ĉe 
<www.ipernity.com/home/97850>. 

La venonta Malferma Tago de la Centra Oficejo okazos la 28-an de novembro 
kaj estos dediĉita al la 100-a datreveno de prof. d-ro Ivo Lapenna. 

Gazetaraj Komunikoj de UEA 

UEA LANĈIS RETAN FILMĴURNALON 

La 15-an de majo 1998 estis dissendita la unua numero de Gazetaraj Komu- 
nikoj de UEA. Precize 11 jarojn poste la populara novaĵservo ricevis aŭdvidan 
kunulon, kiu nomiĝas “ UEA viva”. Temas pri 10-minuta filmĵurnalo en YouTube 
kun mallongaj raportetoj pri aktualaĵoj el la vivo de UEA kaj TEJO kaj de la Cen- 
tra Oficejo. Ciufoje oni prezentas ankaŭ novaĵon de la Libroservo. Komence oni 
planas prepari “ UEA viva” kun intervaloj de unu-du semajnoj. Gazetaraj Komu- 
nikoj plu aperos kiel antaŭe. 

La lanĉo de la reta ĵurnalo “UEA viva ” estas nova paŝo en la plivastiĝanta 
utiligo de modernaj komunikrimedoj en la agado de UEA, kiun antaŭvidis la 
Strategia Laborplano de la Asocio. Komence de majo UEA funkciigis retan kine- 
jon en Ipernity , kie jam estas videblaj ok fdmoj pri la programeroj de la aprila Mal- 
ferma Tago kaj du historiaj dokumentoj pri la unua IJK en 1938 kaj pri IJK kaj UK 
en 1959. Iom post iom la kolekto de la reta kinejo estos plivastigata per aliaj fil- 
moj. La ĵurnalo “ UEA viva” troviĝas en <http://www.youtube.com/UEAviva>. La 
reta kinejo troviĝas en <http://www.ipernity.com/doc/97850/home/video>. 

Por aŭtomata senpaga ricevado de Gazetaraj Komunikoj oni povas registriĝi 
kiel abonanto ĉe <http://www.uea.org/dokumentoj/komunikoj/index.html>. 

Gazetaraj Komunikoj de UEA 

SYLLA CHAVES FORPASIS 

La brazila verkisto kaj pedagogo Sylla Chaves (1929-2009) forpasis la 30-an de 
majo, nur tri tagojn antaŭ sia 80-jariĝo. Li studis juron, komunikadon, kibernetikon 
kaj politikan sciencon. Li laboris ĉe UN en Novjorko kaj ĉe Unesko en Parizo kaj 
profesoris en la Brazila Lernejo pri Publika Administrado. Chaves lernis Esperan- 
ton en la 30-jaroi kaj ekaktivis en 1946. Li estis prezidanto de Brazila Esperanto- 
Ligo en 1978-82. 

En Parizo Chaves partoprenis en la Esperanta kabaredo de Raymond Schwartz. 
Ofta premiito en la Belartaj Konkursoj de UEA, li aperigis la poeziajn volumojn 
Animo prisma (1959) kaj Por pli bona mondo (1970). Chaves provizis la brazilan 
movadon per modernaj instruiloj: krom multaj lerno- kaj legolibroj, afiŝoj, aŭdvi- 
daj materialoj, teatraĵoj kaj la volumo 100 jaroj da kantado en Esperanto (1989), 
aperis de li amaso da diskoj kaj kasedoj, ĉiuj kun profesiaj muzikistoj. Li kompilis 
la 2100-vortan Suplemento al la Granda vortaro Esperanto-portugala de Ismael 
Gomes Braga (1989) kaj en 1991 aperis lia populara Originala Esperanta bildvor- 
taro. Chaves estis membro de la Akademio de Esperanto en 1986-96 kaj Honora 
Membro de UEA ekde 1992. 

Gazetaraj Komunikoj de UEA 

PRELEGARO PRI BIBLIOTEKOJ KAJ ARĤIVOJ 

Lastatempe kreskis konscio pri la graveco de Esperantaj kaj ĝenerale planling- 
vaj bibliotekoj kaj arhivoj, sed ankaŭ maltrankviliĝo pri ilia estonta sorto. Oni 
devas agi, por povi sekure kaj kiom eble plej komplete transdoni la tre specifan 
spiritan heredaĵon al la estontaj generacioj, por ke ili lernu el niaj atingoj kaj er- 
aroj kaj ne reinventu la radon, skribas d-ro Detlev Blanke enkonduke al Planling- 
vaj bibliotekoj kaj novaj teknologioj. Temas pri aktoj de la kolokvo, kiu okazis en 
la Intemacia Esperanto-Muzeo en Vieno en oktobro 2007, financita de Aŭstria 
Nacia Biblioteko (ANB) kun subteno de UEA kaj Institucio Hodler. 

La volumo, redaktita de d-ro Blanke, enhavas naŭ prelegojn de fakuloj. Direk- 
toro Herbert Mayer prezentas la Kolekton por Planlingvoj en ANB, kaj Detlev 
Blanke, la redaktinto, detale pritraktas problemojn, kiujn frontas la planlingvaj bib- 
liotekoj kaj arhivoj. Utho Maier kaj Karl-Heinz Schaeffer prezentas la Germanan 
Esperanto-Bibliotekon, kiu pasintjare 100-jariĝis. Christian Cimpa parolis en la ko- 
lokvo pri elektronikaj datenbankoj de bildoj, kun tiu de ANB kiel ekzemplo, kaj 
Arpad Mathe pri la aperonta bibliografio de periodaĵoj en aŭ pri Esperanto. 
Reinhard Haupenthal fundc inventaras la situacion pri Volapŭk en arhivoj kaj bib- 
liotekoj. En la prelego de Miroslav Malovec temas pri Esperanto-bibliotekoj en 
Cehio kaj pri elektronikigo de libroj. Marek Blahuŝ proponas starigon de interreta 
superkatalogo kaj cifereca arhivo de la Esperanta literaturo. La prelegaron fermas 
trarigardo de Barbara Pietrzak pri Esperantlingvaj arhivaĵoj de Pola Radio. 

Gazetaraj Komunikoj de UEA 

SEMINARIO EN HARBINO 

De la 23-a ĝis la 24-a de majo en Harbino okazis la 1-a Junulara Seminario en 
Esperanto. Tie viglas studenta grupo de esp-istoj, gvidataj de ilia instruistino de la 
Hejlundzjana (provinca) scienc-teknika instituto s-ino Song Ping. Ceestis la semi- 
narion pli ol 60 samideanoj el diversaj lokoj de Cinio kaj Rusio (mi kaj Gennadij 
Sepĉenko). La seminaria temo estis “Junularo kaj Interpacigo”. Mi parolis pri la 
rusia junulara E-movado. Gennadij Sepĉenko prezentis la komputeran programon 
de kontrolo de lernado de E-to kaj 2 fdmojn, tradukitajn al E-to (“Vij” kaj “Fabelo 

pri la Ora koketo”). 

Dum la seminario ĉiuj par- 
toprenantoj vizitis la lokon de 
invado de la japana armeo dum 
la 2-a mondmilito, turismis al 
Carma Songhua-Rivero, Monu- 
mento kontraŭ Inundo, la 
Sankta Sofia Katedralo, la pi- 
toreskejo “Suna Insulo” kaj 
trairis la gajan piediran Centran 
Straton. 

En la Fermo s-ino Song 
Ping, instruistino de la He- 

jlundzjana (provinca) scienc-teknika instituto, kie ŝi instraas Esperanton, adiaŭis la 
ĉeestantojn per varma parolo: “Tempo de du tagoj estas tre mallonga, sed nia 
amikeco longas kiel tero kaj ĉielo! Mi benas la prosperadon de nia Azia junulara 
Esperanto-movado!” Post la seminario ni dekope buse pilgrimis al Maŭzoleo de 
Verda Majo en la urbo Jamusi. 

Ni estis solaj eksterlandaj esperantistoj, pro tio oni al ni rilatis tre atente. Cinoj 
(kaj ankaŭ aliaj “orientuloj”) precipe estimas la postenojn de la konversacianto. Do 
mi devis mencii en la vizitkarteto, ke mi krom prezidanto de E-klubo “Pacifiko” 
estas regiona reprezentanto de REU en Fora Oriento de Rusio, por plialtigi la nive- 
lon de nia ĉeesto. 

Aleksandr Titajev (Vladivostok) 

JARLIBRO 2009 APERIS 

Portreto de D-ro Zamenhof malfermas la ĉi-jaran Jarlibron de UEA omaĝe al 
lia 150-a datreveno. En la antaŭparolo Barbara Pietrzak, la Generala Sekretario de 
UEA, traktas la aktualecon de la ideoj de Zamenhof kaj tiujn de la Manifesto de 
Prago, kies teksto aperas apud la Esperanto-rezolucioj de Unesko. 

Kun 1735 adresoj en 102 landoj la Jarlibro havas precize same multe da delegi- 
toj kiel en 2008. Estas 52 ĉefdelegitoj, 965 lokaj delegitoj, 106 vicdelegitoj, 35 ju- 
nularaj kaj 1309 fakaj delegitoj. Krome en Brazilo estas 5 regionaj delegitoj. La 
fakdelegitoj reprezentas preskaŭ 800 fakojn. En la unua parto, eldonita ankaŭ 
aparte kiel Gvidlibro 2009, aperas adresoj k.a. informoj pri la organoj, instancoj kaj 
servoj de UEA kaj TEJO, pri landaj kaj fakaj asocioj, akademioj, edukaj kaj kul- 
turaj instancoj, bibliotekoj, ktp. 

Individuaj membroj de UEA povas profiti de la informa trezoro de la Jarlibro 
ankaŭ rete. Krom facila uzebleco por rapida serĉo de delegitoj k.a. informoj, avan- 
taĝo de la reta Jarlibro estas ĝia ĝisdateco. Pere de ĝi eblas krome sendi ret- 
mesaĝojn al delegitoj kaj akiri por si plusendan retadreson kun la finaĵo 
<@uea.org>. Uzantoj de la reta Jarlibro, kies kotizo rajtigas ricevi la revuon “Es- 
peranto” aŭ “Kontakto”, povas legi ilin rete jam, kiam ili estas presataj. Por ekuzi 
la servon necesas registriĝi ĉe la retpaĝo <reto.uea.org>, alirebla ankaŭ per la ligilo 
“Jarlibro” sur la startpaĝo de <ww.uea.org>. Fine de majo tiu ĉi servo, enkondukita 
en aprilo 2005, havis 2120 uzantojn. 

Gazetaraj Komunikoj de UEA 

TRADICIA KONFERENCO 

25-29.05.2009 en Moskvo okazis tradicia, jam la 64-a Moskva malferma kon- 
ferenco de sciencistoj-esperantistoj. La kunsidoj tradicie okazis en halo de la 
Prezidantaro de Moskva unio de sciencaj kaj inĝenieraj sociaj organizaĵoj (str. Sa- 
dovaja-Kudrinskaja 18, metrostacio “Barrikadnaja”). Ciuj kunsidoj komenciĝis je 
la 19.00 kaj daŭris 2 horojn. 

En la programo de la konferenco estis jenaj prelegoj: 

25.05 - Esperanto kaj revuo “Cirkaŭ la mondo” (E.Budagjan); 

26.05 - E1 sperto de inĝeniero-konstruisto (V.Pokrovskij); 

27.05 - Valerij Brjusov (V.Edelŝtejn); 

27.05 - Poetoj de arĝenta epoko (E.Tarhan); 

28.05 - La konferenco de REU kaj ĝiaj rezultoj (M.Certilov); 

29.05 - Pri tradicia renkontiĝo de esperantistoj de Uralo kaj Siberio “EsPrimo” 
(S.Smetanina) 

La prelegoj estis faritaj en du ligvoj: la rusa kaj Esperanto. La sekva 65-a Kon- 
ferenco okazos 24-28.08.09 en la sama loko. Sinproponojn por la partopreno bon- 
volu sendi al la adreso de REU. 

Mikaelo Ĉertilov (Odincovo) 

NOVAJ REU-MEMBROJ POR 2009 


DUMVIVA MEMBRO 

Bojĉin Jevgenij (Hebrea aŭtonoma regiono) 

INDIVIDUAJ MEMBROJ 


Dankon al Aleksandr Osincev pro 
aparta donaco al la kaso de REU! 


Arbekova Katerina (Novosibirsk), Blinov Aleksandr (Ĉeboksari), Bokarjova Anton- 
ina (Moskvo), Ĉinĉenko Anatolij (Krasnodar), Glaznica Tatjana (Ĉeljabinsk), 
Grigorjevskaja Nataija (Sumerlja), Grigorjevskij Andrej (Ŝumerlja), Homjakov 
Igorj (Tverj), Jirnova Jekaterina (Krasnojarsk), Korĉagin Vladimir (Moskvo), 
Lariĉev Vladimir (Moskvo), Lisova Natalija (Moskvo), Merkulov Vladimir 
(Moskvo), Naĵmutdinova Lidija (Ĉeljabinska reg.), Osincev Aleksandr (Jekaterin- 
burg), Osokin Aleksandr (Sankt-Peterburg), Ŝilo Gennadij (Moskvo), Titkov Ivan 
(Moskva reg.), Vasiljev Vladimir (Sankt-Peterburg) 


FAMTUIAJ MEMBROJ 

Blinova Julija (Ĉeboksari), Glaznica Natalja (Ĉeljabinsk), Mironova Irina 
(Moskvo), Tuhvatullina Liana (Moskvo) 

ALIĈINTAJ KOLEKTIVOJ 

Moskva E-klubo “EK-MASI” (+19 membroj): Baŝlikova Anastasija, Ĉajka Oleg, 
Derbasov Mihail, Fjodorova Anna, Gergeŝan Roman, Haminskij Mihail, Hlabistov 
Georgij, Kanarskaja Tatjana, Kanarskij Ivan, Kokorev Dmitrij, Kuljkova Ljubovj, 
Larionov Sergej, Laŝin Svetozar, Legornev Aleksej, Li Anastasija, Nikonov Dmitrij, 
Sidorova Valentina, Stepanov Andrej, Volkova Jekaterina 

Samara Esperanto-organizo (+3 membroj): Aksjonov Aleksandr, Buklovskaja 
Tatjana, Iksanov Farit 

Sankt-Peterburga E-societo “Espero” (6 membroj): Dudĉenko German, Ejst 
Svetlana, Kosarev Vladimir, Krajuhin Sergej, Ovĉinnikov Valentin, Smolenkin Ni- 
kolaj 

Volgograda E-klubo “Espero” (+4 membroj): Belozjorova Jevgenija, Loskutova 
Nadeĵda, Miroŝniĉenko Oljga, Ŝapceva Nadeĵda 

Plena aktuala listo de la membroj troveblas en la ttt-ejo de REU laŭ la adreso 
<http://reu.ru/index.php?dok=membrolisto>. 

KOTIZOJ DE REU/REJM POR 2009 

Individua kotizo - 120 rub. (por Rusio kaj aliaj landoj de KSŜ; por ceteraj landoj 

- 12 eŭroj), inkluzivas la membrokarton, Jarlibron/Manlibron de REU, REU- 
bultenon kaj aliajn informojn de REU, voĉdonrajton en REU-Konferenco, raba- 
tojn ĉe uzo de REU-servoj kaj en aranĝoj de REU/REJM. 

Dumviva kotizo - 3000 mb. (por Rusio kaj aliaj landoj de KSŜ; por ceteraj landoj 

- 300 eŭroj) - ĉio la sama dum la tuta vivo. 

Familia kotizo - 40 mb. (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en aranĝoj de REU/REJM); la familiajn kotizojn 
rajtas pagi samadresaj parencoj de individuaj aŭ dumvivaj membroj. 

Rabatita individua kotizo - nelaborantaj gejunuloj kun la aĝo malpli ol 26 jaroj 
pagas 50% de la kotizo. 

Subtenkotizoj (ĉio la sama kiel por la individua kotizo): REU-subtenanto - duobla 
individua kotizo; REJM-patrono - duobla individua kotizo. 

Kolektiva membrokotizo - 40 rub. por ĉiu aligita membro (la aliĝintaj kolektivoj 
pagas minimume por 5 aligitaj membroj), inkluzivas po 1 ekzemplero de REGo 
kaj Jarlibro/Manlibro de REU por ĉiu komenciĝinta deko de la aligitaj mem- 
broj, aliajn informojn de REU por la kolektivo; la membrokartojn, voĉdonraj- 
tojn en REU-Konferenco, rabatojn ĉe uzo de REU-servoj kaj en aranĝoj de 
REU/REJM por la aligitaj membroj. 

Aliĝkotizo - 200 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi. 

Rabatita abono de REGo - 230 rub. (ekster Rusio - 15 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj. 

Ĉiuj membroj de REU kun la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj - ankaŭ de TEJO. 

Aliĝilojn, rublajn kotizojn kaj rabatitajn abonpagojn por REGo kaj “Komencanto” 
sendu (poŝtmandate) al: Mepm.ioBV Muxaujiy KoiiciaHiHHOBHuv, a/n 21, 
OflHHUOBO-6, 143006 MocKOBCKaa oo.iacn,. La eŭraj kotizoj pagendas al la konto 
reua-p ĉe UEA. (Pri pliaj pagmanieroj informiĝu ĉe Mikaelo Certilov rete <mem- 
breco@reu.ru>, telefone +7-916-2019437 aŭpoŝte laŭ la supre indikita adreso.) 

TIĤVINAJ ESPERANTISTAJ METIEJOJ - JAM BALDAŬ! 


Baldaŭ - la 12-an de julio ekos la plej granda ĉi-jara rusia E-aranĝo - Tiĥvinaj 
Esperantistaj Metiejoj (TEMoj). Jam kristaliĝis la aro de metiejoj, kiuj formos la 
programon de TEMoj: 

- Lingva Metiejo enhavos kelkajn prelegojn, paroligajn kursojn, tradukistan 
seminarieton, kvizon pri E-literaturo...; 

- Luda Metiejo restas dume “know how” de la gvidanto Mikaelo Lineckij, kiu 
garantias, ke ĝi estos interesa kaj utila; 

- Movada Metiejo 
prezentos ekspozicion de 
artikoloj “Pro et Contra”, 
nature sekvantan ĝin 
diskuton pri argumentado 
por Esperanto, alian 
diskuton “E-o en ko- 
merco”...; 

- Muzika Metiejo ĝo- 
jigos per kantoinstmado 
de kelkaj famaj espaj 
kantistoj, prelegserio pri 
klasika muziko, koncer- 
toj de Andrej Obrezkov, 

Mikaelo Povorin, Evelina esperantistoj ĉiam trovas en Tihvin varman akcepton de la 
Sokolova, Sergej Straŝ- mastroj kaj riĉan interesan E-programon; en lafoto -parto- 
nenko... prenintoj de REK-EoLA en marto 2007 

- Sporta Metiejo garantias ĉiutagan matenan gimnastikon kaj same ĉiutagan 
sportan horon kun maratono, naĝado, pilkludoj k.a.; 

- Vivo-Metiejo malkovros vicon da vivhistorioj - instruaj, amuzaj, primeditindaj; 

- Vojaĝa Metiejo - nu, memkompreneble! 

Kelkaj aliaj ekstermetiejaj “najloj” de la programo restu dume ne afiŝitaj, por 
ke la partoprenontoj havu iom da surprizoj. Dume en la listo estas 75 aliĝintoj. 
Aliĝu ankaŭ vi, se ĝis nun vi ne faris tion! La aliĝilo kaj bezonataj informoj estas 
troveblaj ĉe <http:// notlibro.info>. Venu, vidu, partoprenu! 

Ni devas informi tamen, ke jam estas okupitaj ĉiuj luksaj apartamentoj kaj ĉiuj 
kvarlitaj ĉambroj. Restas lokoj nur en la seslitaj kaj en la “studentejo”. Eblas veni 
ankaŭ kun propra tendo. 

La Duan Informleteron ricevos nur la aliĝintoj. 

LOT (Loka Organiza Teamo) 

La 6-an de junio omaĝe al la 210-a 
naskiĝtago de Aleksandr Puŝkin en la urba 
publika legejo por kelkdek poeziŝatantoj 
okazis prelego de Mikaelo Bronŝtejn pri la 
verkoj de Puŝkin, tradukitaj en Esperanton. 
Aparte interesa estas, ke la 35-minutan 
prelegon sekvis pli ol horo da demandoj- 
respondoj. La plej populara distrikta ĵur- 
nalo “Divja” publikigis grandan artikolon 
pri la evento, titolitan “Puŝkin parolas en 
Esperanto”. 

La 12-an de junio okazis tradicia elur- 
biĝo de Tihvina Esperanto-klubo, kiun par- 
toprenis 14 personoj - multe malpli ol en la 
pasinta jaro. La programo tamen estis ne 
malpli vigla kaj atentokapta. Ludon “Kiu 
scias pli da vortoj en Esperanto” gajnis la 
teamo “Dekstraj” (Sergej Belov, Elena Loĵkina, Marina Koroteckaja) kun ununura 
stumblo ĉe la vorto “laŭbo”. Vera Vlasova prezentis koncerteton el la kantoj de 
Bulat Okuĝava, preparitan por internacia turneo, okazonta finjunie. Uzante la oka- 
zon, la partoprenantoj vizitis neforan monumenton por defendintoj de la urbo en 
1941. Ne mankis tradiciaj ŝaŝlikoj kaj tostado je kelkaj festoj, i.a. la 27-a datreveno 
de la esperantista familio Tatjana kaj Aleksandr Belov. 


EVENTOJ EN TIĤVIN 


Mikaelo Bronŝtejn (Tihvin) 


GERMANA E-ASOCIO INAŬGURIS OFICEJON EN BERLIN 

Multjara revo de Germana Esperanto-Asocio (GEA) realiĝis: la 4-an de aprilo 
GEA-prezidanto d-ro Rudolf Fischer povis senvualigi ŝildon, kiu atentigas, ke tie 
ĉi, en Einbecker Strasse 36, Berlin-Lichtenberg, nun estas la nova tutlanda oficejo 
de GEA. Samtempe ankaŭ Julia Hell por Germana Esperanto-Junularo (GEJ) kaj 
Peter Kuhnel por Esperanto-Ligo Berlin senkovrigis pliajn ŝildojn, kiuj montras, ke 
ankaŭ tiuj du Esperanto-organizoj hejmas en la sama loĝejo. 

Per tio finiĝis grava etapo: iom post iom renovigi la sufiĉe kadukan domon, 
kiun posedas la konata esperantisto Johano Pachter. Kiam antaŭ pli ol tri jaroj 
granda incendio detruis la tegmenton de la konstruata domo, ĉiuj revoj ŝajnis esti 
vanaj. Sed per obstina laboro Johano Pachter, Peter Kuhnel kaj Martin Schaffer, 
ĝenerala sekretario de GEA, tamen realigis la rekonstmadon, kaj oni eĉ povis alk- 
onstrui plian tegmentan etaĝon. 

Manko de tutlanda centro kaŭzis ĝis nun multan laborperdon per la dissemiteco 
de materialo kaj disdivido de centraj taskoj al aktivuloj dise vivantaj en tuta Ger- 
manujo. Dum 2009 GEA intencas reorganizi sian laboron, helpe de la “Berlina 
Oficejo” (BerO). Tiu nomo estas jam tradicio, ĉar GEJ ĝin uzis jam antaŭe, kiam 
BerO servis kiel GEJ-centro dum periodo interrompita per la incendio. 

Kune kun la inaŭguro de la Berlina Oficejo GEA ekhavis sian kvaran dungiton. 
Temas pri Henryk Wenzel, kiu rolos kiel oficejestro kaj transprenis multajn admin- 
istrajn kaj informajn taskojn. La financado de tiu kuraĝa elpaŝo de GEA estas seku- 
rigita por iom pli ol unu jaro, danke al donackampanjo “mecenato serĉas mecena- 
tojn”, kiu havigis pli ol 14.000 eŭrojn al GEA. Krome la Fondaĵo de Familio 
Fischer kontribuas jare per ĉirkaŭ 1.200 eŭroj. 

Cio tio tamen ne sufiĉos por garantii stabilan ekonomian staton dum pli longa 
tempodaŭro. GEA planas altigi la nombron de pagantaj membroj kaj precipe aliri 
sukcese diversajn subvenciajn fontojn, ankaŭ de Eŭropa Unio. Nur tiam la celo 
plivastigi Esperanton povos realiĝi, helpe de la nova oficejo. 

Gennana Esperanto-Asocio 

RENKONTIĜO EN VOLGOGRAD 

Meze de majo kelkaj instruistoj de la germana lingvo estis invititaj al la meto- 
dika seminario en Volgograd, aranĝita de la ambasado de Aŭstrio. Dum tiu semi- 
nario ni lernis novajn metodojn de instruado lingva. Necesas diri, ke multaj el ili 
taŭgas por E-instruado. Ni nepre uzos ilin en nia klubo. 

Dum tiu vojaĝo al la heroa urbo mi vizitis ne nur mian amikinon Tatjana 
Vtorova, sed ankaŭ urban E-klubon, gvidatan de Valentina Spicina. Por la renkon- 
tiĝo kunvenis ok klubaninoj. La programo estis priparolita anticipe. Valentina ra- 
kontis pri la klubo “Espero” (ĉar en la urbo ekzistas kelkaj kluboj pro la longeco de 
Volgogrado laŭborde de Volgo) kaj montris multajn interesajn fotojn. Plezurigis la 
albumo, farita de Vera Dumler. Ankaŭ mi informis la ĉeestantojn pri VER-14 apud 
Samara. Poste la klubaninoj interesiĝis pri ludoj, kiuj estis alportitaj konforme al 
nia anticipa interkonsento. 

Kie kunvenas virinoj (la sola viro estis Doktoro Esperanto, kiu rigardis nin de 
sur la muro en la klubejo), tie temas ofte pri poezio. Kaj ni verkis hajkojn kaj de- 
kunuetojn pri diversaj temoj. Tre interesajn versaĵojn verkis Ljudmila Bikova. 

Plezure ni ludis lotludon por novuloj “Tabelaj vortoj”, kiun preparis por ni an- 
taŭ kvin jaroj Jelena Mitrofanova. Finfine aperis du ĉarmaj junulinoj Anastasija 
Taldikina kaj Marija Saligina, kiuj estis organizantoj de laŭvica Lingva Festivalo 
en Volgograd. Post tradicia teumado kaj komuna fotado la volgogradanoj gvidis la 
gaston tra la urba parto Sarepta, 
kie troviĝas ilia klubejo. Estas 
interese, ke Sarepta estis fondita 
de germanoj kaj havas propran 
historian muzeon, en kiu situas 
la klubejo. Survoje ni faris 
multe da fotoj. 

Ambaŭ kluboj interkonsentis 
pri komuna laboro kaj inter- 
ŝanĝo de sperto. 

Margarita Karceva (Uljanovsk) 

en la klubejo 

E-SURSKRIBO SUR MONUMENTO 

Sur la apuda foto vi povas vidi monumenton 
sur la tombo de Vasilij Timofejeviĉ Najdin kaj 
lia edzino. Ci-jare printempe pasis 40 jaroj post 
lia morto. Li estis mia unua E-instmisto kaj 
gvidis dum preskaŭ 20 jaroj la sekcion de es- 
perantistoj ĉe la krasnodara urba Domo de 
sciencistoj kaj inĝenieroj. Li ofte gvidis tie E- 
kursojn, kiujn finis, ekzemple, bedaŭrinde jam 
forpasinta Sergej Kocarj, iama prezidanto de la 
urba E-organizaĵo. 

V.T.Najdin lernis Esperanton dum la 20-30- 
aj jaroj en iu krasnodara teknikumo. Li kore- 
spondis kun pli ol 40 gesamideanoj el ĉirkaŭ 30 
landoj, kolektis poŝtmarkojn, bildkartojn kaj 
esperantaĵojn el la tuta mondo. Li kolektis 
ankaŭ alilandajn monerojn, dank’ al kio mi tro- 
vis lin en 1965 kaj eksciis pri Esperanto. Poste 
Najdin konsilis al mi akiri lernolibrojn de A.B.Zisman kaj de A.A.Kemer, kaj mi 
koresponde lernis la lingvon (ĉar loĝis 60 km for de Krasnodar). 

Tamen mi speciale volas atentigi pri la tombo-monumento de la geedzoj Na- 
jdin, ĉar sur ĝi estas malsupre la surskribo en Esperanto: “Dormu trankvile fidela 
amiko de Esperanto”. Cu estas ie en Rusio sur tombo de iu alia esperantisto simila 
surskribo en nia kara lingvo?! (Se iu scias, bv informi al REGo - La red.) Eble ne, 
mi ne aŭdis pri tio dum mia 42-jara E-vivo. 

Tiun surskribon faris (klopodis, por ke iu fam) samideano de V.T.Najdin, An- 
drej Ivanoviĉ Punjko, unu el elstaraj kubanaj esperantistoj, kiu ankaŭ jam forpasis. 
Punjko havis eĉ leteron de la Majstro L.L.Zamenhof, ricevitan en 1914 responde al 
lia letero al la aŭtoro de Esperanto. Nun, bedaŭrinde, ne plu vivas tiuj veteranoj, 
kiel Dombrovskij, Neĉipajevskij, Popov, Tupijanc; eĉ el iliaj gelernantoj restis nur 
du - Ergard Ĥomiĉ, 75-jara, kaj mi, aprile fariĝinta pensiulo. 

Anatolij Ivasenko (Krasnodara reg.) 

ESPERANTOLOGIA DISERTACIO EN PETERBURGO 

La 23-an de aprilo 2009 en kunsido de konsilio pri defendo de doktoraj kaj 
kandidataj disertacioj ĉe la Sankt-Peterburga Universitato estis prezentita kandidata 
disertacio “Prononca normo en Esperanto” de la peteburga filologo Oksana Vik- 
torovna Burkina. Si sukcese defendis la disertacion. La prezenton de ŝia esperan- 
tologia disertacio sekvis vigla diskutado, en kiu oni menciis tre altan sciencan nive- 
lon de la prezentita verko kaj gravan rolon de tiu kaj tiuspecaj esploroj por mod- 
erna ĝenerala lingvistiko. La aŭtoro de la disertacio ricevis proponojn publikigi ĝin 
parte aŭ plene en fakaj periodaĵoj kaj libroforme. 

La Balta Ondo 

ORATORA KONKURSO EN BJALISTOKO 

Ankaŭ en la 94-a UK en Bjalistoko okazos Oratora Konkurso por la junularo. 
La precizaj dato kaj loko estos anoncitaj en la Kongresa Libro. Rajtos partopreni 
gejunuloj ĝis 30-jaraj, kiuj aliĝis al UK. Partopreno estos senpaga, sed la kandida- 
toj devos skribe anonci sin minimume unu tagon antaŭ la konkurso al la estrarano 
pri kulturo s-ino Claude Nourmont <moonmont@pt.lu>. 

La junaj oratoroj povos elekti unu el jenaj tri temoj: 

- Krei pacan ponton inter la popoloj: Zamenhof hodiaŭ; 

- Ekonomia krizo, ekologia krizo: ĉu solvoj?; 

- La rolo de parolarto kaj retoriko en la nuna mondo. 

La unua temo estas tiu de la 94-a UK ĝenerale. La dua evidente rilatas al la ak- 
tuala situacio en la mondo. La tria alternativo estas omaĝo al la 100-a datreveno de 
Ivo Lapenna, mem elstara oratoro, la aŭtoro de la verko Retoriko kaj iniciatinto de 
la Oratora Konkurso. 

Oni parolu libere, sen antaŭpreparita teksto, sed oni rajtos uzi memorigajn 
notojn. La maksimuma daŭro de parolado estos 10 minutoj. La paroladojn oni tak- 
sos el vidpunktoj enhava, lingva, stila kaj laŭ la ĝenerala sinteno de la kandidato 
kiel oratoro. Ce la retpaĝo <uea.org/dokumentoj/regularo_oratora_konkurso. html> 
troveblas kompleta regularo de la konkurso. 

Gazetaraj Komunikoj de UEA 

VERDA KANOTO SUB VERDA FLAGO 

Tradician aprilan kanotan ralion nia turisma klubo “Vezdehod UAZ” komence 
planis laŭ la rivero Majna. Sed esplorteamo raportis, ke tiumomente la rivero ne 
taŭgas por flosado: tre malmulte da akvo kaj multe da obstmkcoj. Tial ni elektis la 
riveron Bariŝ, kiu serpentumas en nordokcidenta parto de Uljanovska regiono. La 
kanotado okazis de la 17-a ĝis la 19-a de aprilo 2009. Gin partoprenis 32 personoj 
(inter ili estis 9 junulinoj). Mian kanoton kun E-flago mi nomis “Stelo”. 

Laŭ komplikeco de trapaso la rivero Bariŝ estas tre simpla: la negrandajn ob- 
stmkcojn ni facile ĉirkaŭiris, la rivero ne havas subakvajn rokojn, la distanco de 
kanotado proksimumis 50 kilometrojn. Pro tio survoje ni admiris la naturon. Laŭ- 
longe de la bordoj estis multaj arboj, lerte ĉirkaŭmanĝitaj de kastoroj. Vetero, kiel 
virino, estis malkonstanta kaj enigma: an- 
taŭ tagmanĝo brilis suno, kaj poste jen 
pluvis, jen hajlis, jen neĝis. Vespere 
blovis skuala vento, nokte frostis. 

Ni finis nian kanotadon apud la vilaĝo 
Bariŝskaja Sloboda. Tie Bariŝ enfluas la 
riveron Sura. Sabate dum vespera vo- 
jhalto niaj novuloj estis solene baptitaj 
kiel turistoj-akvuloj. Ciuj turistoj ricevis 
dozon da vigleco kaj bona humoro. 

Sergeo Abramov (Uljanovsko) 


Kruko eniras la kuirejon: Jonjo, mi es- 
tas sen groŝo en poŝo. Cu vi povus 
pruntedoni al mi iom da mono? 
Jozefino: Por kio? 

Kmko: Mi ĵus rememoris ke morgaŭ 
estas la naskiĝdato de via patrino. 
Jozefino kontentas: Vi rememoris! 
Bone, jen kelkdek eŭroj. 

Kiiiko: Dankon, karinjo. Nun mi po- 
vos iri al la drinkejo por eviti ŝin! 

(esperan to-anekdotoj) 

44444444444444444444444 ku/tura revuo 

Aleksandr Sergejeviĉ Puŝkin (1799-1837) 

La 19-a de oktobro 1827 

Amikoj, dio helpu vin 
En la vivzorgoj, cara servo, 

En amikeca braa vervo 
Kaj sakramenta amfascin’! 

Amikoj, al vi helpu di’ 

Dum vivtempesto kaj sufero, 

En mardezerto, fremda tero 
Kaj terabisma tragedi’. 

(el la rusa tradukis Klara Ilutoviĉ) 


sy 

Mikaelo Bronŝtejn (Tihvin) 

Pri 1’ Konferenco de REU 


lal mankis fulmotondroj 
Komencmaje, 

Sed esperantistaj rondoj 
Tondris gaje, 

Elfulmante saĝajn pensojn 
En retpaĝojn konferencajn. 

Skribis unu movadulo 
Eminenta, 

Ke necesas nur gvidulo 
Kompetenta. 

Sub sagaca gvido ŝlia 
La afero 

Venos al disfloro plia 
Kaj prospero. 

Se ne venos kun skrupulo - 
Sli do estu la kulpulo. 

Skribis dua, kun rigardo 
Glime flama: 

Devas esti laborardo, 

Sed teama! 

Ni areton akuratan 
Mobilizu 

Por ke ili nunan staton 
Analizu, 

Kaj per streĉa cerbatako 
Venu solvo, sed ne kako. 


Sed la tria, plej zorgema 
Pri 1’ afero, 

Skribis: - Venu sen problem’ al 
Malapero! 

Reprogresos la agado 
Nur diskrete 

En senkarna hombrigado, 

Do - enrete. 

Kaj aŭdiĝis laŭta hiko 
De la majstro Ludoviko. 

Sed ekkriis la medio: 

Cesu hiki! 

Ni aktivos en pedio 
Kaj en Viki, 

Car eĉ ĉe 1’ amaskunveno 
Plej komforta 
Ni ekriskas pro 1’ veneno - 
Gripo porka! 

Por ne iĝi la fantomoj 
Estu ni enrete homoj! 

Espanino simpatia 
Dum kunsido 
Ĵus demandis min pri mia 
Nuna vido. 

Do ekpaŭtas mi suspire 
Kaj ektremas, 

Car ĉe 1’ inoj mi eĉ mire 
Ne blasfemas, 

Sed forestas deca verbo 
Por 1’ afer’ en mia cerbo. 



Sur la foto videblas unu el la dolmenoj, kiuj abun- 
das ĉe Gelenĝik, la loko de la julia tendaro 
GelERT. La dolmenoj havas aĝon de 3 ĝis 5 mil 
jaroj, iliaj deveno kaj destino estas misteraj, ĝis 
nun sciencistoj kaj esoteristoj disputas pri tio. La 
partoprenontoj de GelERT certe ekskursos al la 
dolmenoj kaj povos ekscii multon interesan pri ili. 

Anatolij Ivasenko (Krasnodara reg.). 


16.05.2009 

Mikaelo Bronŝtejn 

Lecionoj por knabo 1 

Iam mi estis knabo, vivanta en mia knaba mondo. La bela epoko estas pasinta tiom 
delonge, ke foje mi ne kredas pri iama ekzisto de ĝi en realo. Sed se ĝi ekzistis, do 
tie estis ankaŭ la knabinoj - enigmaj, ne ĉiam kompreneblaj estaĵoj. Eble ankaŭ 
nin, la knabojn, ili opiniis strangaj. Ni kreskis kune en la mondo, kaj komprenojn, 
bezonatajn por la posta kunvivo, tiutempe ni povis ĉerpi nur el propraj spertoj, 
personaj travivaĵoj. En mia nuna grizhara aĝo iom post iom mi selektis kaj kun- 
metis ĉi-subajn rememorojn pri la knabaj spertoj. Parto de la rememoroj estas 
mia, alian parton mi havas dank’ al miaj amikoj aŭ konatoj. La priskribataj okaz- 
intaĵoj bildigas maturiĝon de la knabo kaj eble povus suflori ion utiian ai ta 
nuntempa knabaro ĉe meditado pri ia probtemo aŭ ago. 

Sed hezitoj obsedas min. Cu indas? Pti ol duonjarcento dividas ta modernan mon- 
don de nunaj knaboj disde mia knaba mondo. Cu ta nuntempa knabo ricevos ion 
utilan, ekskursante tien - en la epokon de kabanoj, ĉiutaga duonmalsato, manko de 
konvena eduko? En ta epokon sen televido, sen komputiloj, sen poŝtelefonoj? Sen 
diskotekoj, drogoj, MP3? 

Ptej verŝajne, tiuj ĉi skizoj aspektos por la nuntempa knabo iaspeca kuriozaĵo el la 
praepoko. Sed eble tia avo trovos ĉi tie kelkajn travivaĵojn el sia infanaĝo kaj... kaj 
viŝos larmeton. 

* * * 

Ne tre klare mi rememoras mian unuan konscian ekinteresiĝon pri la knabinoj, sed 
ĝuste fiksis la cerbo, ke io okazis al mi en mia kvara vintro. 

... En mia hejmo, en bone hejtita samana 2 kabano mi kuradas senpantalone. Ne estus 
racie, se mi malpurigus mian solan pantalonon ĉe mia enhejma diboĉado - estas 
opinio de panjo. Tamen tiuvespere ŝi devigas min vestiĝi, spite al mia plorprotestado. 

- Jankele, - ŝi diras tenere. - Obeu la panjon. Post kelka tempo alvenos gastoj - 
via oĉjo Herŝl, via onjo Rivka... ho jes, kaj via kuzino Fejgele! Si estas tre-tre 
linda knabino! Do vi absolute ne rajtas resti senpantalona! 

- Ha-ha! - respondas paĉjo, portanta surtablen karafon kaj glasetojn. - Jankele 
prave protestas - ne endas havi pantalonojn antaŭ linda knabino... 

- Cesu, Mojŝe! - pace sed laŭte diras panjo. - Bone, ke la knabo ne komprenas 
viajn malprudaĵojn. 

Mi ne komprenas. Mi fajfas pri iu-tiu linda knabino. Mi ne volas esti enpantalo- 
nigita kaj ploregas dum panjo trankvile, fojfoje fortatire faras la aferon, laŭ ŝi nepre 
bezonatan. Si sukcesas finpaki min en mian pantalonon kaj viŝi miajn nazmukojn 
kaj larmojn per tuko ĝuste je la momento, kiam de ekstere aŭdiĝas neforta fra- 
petado fenestren. Panjo lasas min, mi haste retiriĝas en nian dormoĉambreton kaj 
kaŝas min transporde. 

En la unua ĉambro malfermiĝas la enirpordo, enlasante vaporon, malvarmon kaj 


1 Fragmentoj; plene la verko aperos ĉe la eldonejo “Impeto” (La red.) 

2 Samano - memfaritaj brikoj el argilo, pajlo kaj sterko. 

aron da voĉoj. Mi scivoleme elrigardas. 

- Hej, Janĉjo! - krias, min rimarkinte, mia grandega barbohava oĉjo Herŝl. - 
Venu-venu! Konatiĝu kun via kuzino! 

- Venu, vulpido! - vokas onjo Rivka kun rido, malbutonumante la pelton. - Venu 
al ni! 

Inter ili staras estaĵo nigrokula en trikita lana ĉapeto. La okuloj rigardas min gaje... 
jes, ili logas min! Sed eĉ pli logas min du vangoj de mia kuzino Fejgele. Pro la 
promenado en la frosto ili estas mĝaj kun blanketo, kiel miaj ŝatataj pomoj! lal tiu 
ĉi komparo, farita nevole en mia kapo, kuraĝigas, ardigas min. Mi abmpte ekkuras 
al mia kuzino. Ho, ŝi estas pli alta ol mi, versimile, je kapo kaj duono, sed tio ne 
gravas! Mi saltetas supren, ŝmace tuŝas per lipoj la dekstran pomon, forkuras kaj 
plonĝas mallumon de la dormoĉambro. Tie mi faras kurrondon, aŭdante ridegon el 
la hela ĉambro, elkuras denove, proksimiĝas al Fejgele, salte kisas la alian pomon 
kaj... falsidiĝas surplanke. 

La plenaĝuloj ridegas. Plorpreta mi sidas sur la planko, rigardante ilin; miaj lipoj 
tremas, larmoj estas post momento aperontaj el miaj okuloj... sed Fejgele klinas 
sin al mi, levas min de sur la planko, kisas ambaŭ miajn vangojn, kaj... mi metas la 
kapon sur ŝian bmston. Mi degelas! 

* * * 

Ses jarojn mi jam havas. La nova jaro alportas atendon de eklerno. Mi devas iĝi 
lernanto aŭtune, do la parencaro decidas, ke mia kuzino Fejgele vizitu min de feb- 
ruaro ĝis majo dufoje en semajno. Mi jam legas libere, sed ŝi devas firmigi miajn 
sciojn pri lego ruse kaj ukraine, iom instmi al mi matematikon kaj plibonigi mian 
skribmanieron. Antaŭe pri ĉio ĉi okupiĝis mia panjo, sed nun ŝi havas tro da oku- 
poj en sia ofico. 

Mi ĝuas la lecionojn de Fejgele, mi atendas ilin kun tremanta koro. Tamen ne, kun 
tremanta koro mi atendas ŝin. Si estas mia unua ekkonsciita amo. Iam mi konfesas 
al panjo, ke mi amas mian kuzinon. Panjo aprobas, ŝi diras, ke jes, mi nepre devas 
ami la kuzinon. Mi scivolas tamen, kial mi nepre devas. Car ŝi estas mia kuzino, 
klarigas panjo. Mi ne estas kontenta pri tiu respondo, mi oponas, ke mi restus 
amanta Fejgele, se eĉ ŝi ne estus mia kuzino. Panjo ridas. Ja jes, Fejgele estas vere 
aminda knabino, ŝi diras. Ne estos problemo trovi fianĉon por ŝi. Estas io nova por 
mi. Kian fianĉon, mi demandas. Por kio fianĉon?! Do, diras panjo, ŝi estas via kuz- 
ino, sed ŝi devos iĝi ies edzino. La mia, mi diras kun absoluta certeco. Panjo ridas. 
Kiam venos via tempo, Jankele, vi elektos la plej ĉarman fianĉinon en la mondo, ŝi 
diras. Mi estas konsternita. Mi ploras. Mi protestas. Mi neniun volas krom Fejgele. 
Vere, Fejgele estas ĉarma kaj aminda. Ce siaj dek kvar jaroj ŝi havas densegan 
rebrile nigran hararon. Mi vidis - foje panjo estis kombanta ĝin por poste aranĝi 
harplektaĵon. Ho, tiu harplektaĵo atingas la zonon! Sia vizaĝo kun grandaj, profun- 
daj nigraj okuloj, kun eta nazo, kun freŝe rozkoloraj vangoj, ŝia staturo, ŝiaj tener- 
plenaj manoj - ĉio ĉi ravas min ĝisfunde. Kaj mi ne komprenas kial estas por mi 
plej ravaj tiuj du elstaraĵoj, ekkreskintaj subite sur ŝia brnsto. Mi scivolas, sed mi 
timas demandi. 

Fejgele alvenas marde kaj ĵaŭde vespere. Ni sidas ĉe la trouzita skribotablo, kiun 

paĉjo ie akiris speciale por mi kaj pene instalis en la dormoĉambro. Tablolampo 
lumigas mian makulitan kajeron; ĉiufoje mi nevole ĵetas inter mia aĉa skribaĵo 
unu-du, eĉ tri gutetojn da inko. Sed Fejgele havas paciencon. Neniam ŝi mokas 
min. Nur ŝi postulas nun, ke mi nomu ŝin Faja aŭ Faina - tiel oni nomas ŝin en la 
lernejo. Mi diras al ŝi, ke Faina pli plaĉas al mi - tio estas kiel feino. Bone, ŝi diras 
kun rideto. Sed ankaŭ mi, ŝi diras, devas elekti, kiel mi prezentu min en la lernejo. 
Tie mi ne povas esti Jankele, ŝi diras. Jes, mi respondas, en la strato oni nomas min 
Jaŝko. Tion ŝi ne ŝatas. Si volas, ke ĉiuj nomu min Jan, aŭ Janko. Bone, se ŝi volas, 
mi insistu pri tio. 

- Janko! - ŝi diras nun. - Mia bona knabo, mi petas vin esti pli atenta! Nu, kion vi 
faris?! La tasko estas bone solvita, perfekte, sed vidu - denove du makuloj! Ne 
prenu tro da inko sur la plumon, aŭ skuetu ĝin super la inkujo antaŭ porti ka- 
jeren... 

- Mi kulpas, Faina... - tiajn vortojn mi diras nur al ŝi, neniam al panjo aŭ paĉjo. - 
Mi kulpas, mi zorgos ne plu fari makulojn. 

- Do bone, - ŝi diras. - Ni venu al lego. Vi devas legi nun vican ĉapitron de “Dok- 
tor’ Ajdolor”’. 

- Sed mi jam finlegis la tutan libron! - mi diras. 

- Aj, bravulo! - laŭdas Faina kaj karesas miajn harojn. - Mi scias, ke vi ŝatas legi. 
Sed vi devas trejni vin ankaŭ pri voĉlego - vi devas legi bele, elokvente. Kion vi 
ŝatus legi por mi? 

- Faina... - diras mi, fiksrigardante ŝian bmston. 

- Kion do? - ŝi rimarkas mian rigardon kaj ruĝiĝas. - Ne rigardu! 

- Faina... - mi ripetas. - Kio kreskas tie, ĉe vi? 

Si silentas. Si mĝiĝas eĉ pli. Iel strange ŝi rigardas min. 

- Do... - ŝi respondas fine. - Mi estas knabino. Kreskas tie miaj mamoj, samkiel 
ĉe via panjo. 

- Montru, - mi postulas avide. 

- Por kio? - ŝi estas embarasita. - Vi ne devas vidi tion... 

- Kial? - mi paŭtas ofendite. - Montru... nur por momento! 

- Bone, - ŝi diras. - Nur por momento. 

Lante ŝi malbutonumas unu butonon sub la blanka kolumo de la lerneja uniforma 
robo. La duan. La trian. Kaj dismovas la robon. Kun malfermita buŝo mi etendas la 
manon kaj tuŝetas la blankrozan varman globaĵon. 

- Ne, - ŝi diras severe, kunmovas la robon kaj haste butonumas. - Ne plu fam 
tion! Vi ne devas! 

- Fejgele! - mi kriflustras. - Faina! Vi ne bezonas fianĉon!.. Vi estos mia edzino! 

Si ekridas. Si alpremas mian kapon al sia bmsto. Si kisas mian kapopinton. 

- Mi estas via fratino, Janko, - ŝi flustras admone. - Mi ne rajtas esti via edzino. 
Sed mi ĉiam amos vin kiel fratino. Cu ankaŭ vi amos min? 

Mi silente kapjesas, sen levi la kapon. Larmoj fluas el miaj okuloj, kaj mi ne volas, 
ke ŝi vidu tion. 

* * * 

La koresponda enamiĝo, ekinta antaŭ du jaroj, iĝas pli kaj pli forta. Eble pro tio, ke 

estas pli facile ami la objekton, kiu estas du mil kilometrojn for, fakte ami sian 
revon. Vita estas mia revo. 

Si loĝas en apudurbo de Vilnius en komforta apartamento de multetaĝa domo kun 
la patro - grava sciencisto - kaj patrino - instruistino. Si ŝatas poezion kaj 
muzikon. Cion ĉi Vita rakontis al mi en la unua letero, enmetinte ankaŭ sian foton. 
La foto, kompreneble, estas nigra-blanka, sed eĉ tiun rigardante, mi tre klare ima- 
gas en miaj revoj bluecon de ŝiaj okuloj, silkajn ondojn de ŝia densa blonda hararo, 
logantan mĝon de ŝiaj ridetantaj lipoj... 

Nia korespondado estas interesa por ni ambaŭ. Si tre vigle rakontas pri siaj du ka- 
toj, pri la familia somerdomo kun dek du pomarboj, pri siaj vojaĝoj kun paĉjo kaj 
panjo al la ĉefurbaj teatroj... Mi reciprokas perĵus legitaj poemoj de Blok kaj Je- 
senin, mi rakontas pri miaj muzikaj preferoj, foje mi eĉ sendas iun verseton verki- 
tan de mi mem. Si laŭdas kaj kuraĝigas - ho, ŝi estas pmdenta! Duonjaron pli aĝa 
ol mi, sed ja tio ne gravas. Mi revas vidi ŝin. 

Tiu reva renkonto okazas somere. Post fino de la naŭa lernojaro mi trovas portem- 
pan laboron kaj avide akceptas proponon de mia instruisto veturi en Litovion por iu 
somera tendaro. Miaj gepatroj iom hezitas lasi min, sed cedas al la agitado de mia 
instruisto. Mi eĉ ne scias, kiel mi danku ilin pro tiuj du semajnoj de mia feliĉo... 
Vita estas eĉ pli ĉarma ol mi imagis. Sia sonora voĉo taŭge subtenas min dum kan- 
tado. Siaj opinioj preskaŭ ĉiam estas trafaj, sed ne trudaj. Siaj rakontoj estas intere- 
saj por mi kaj reciproke - ŝin interesas mia babilado. Certe, nur pro ricevo de tiom 
dankema aŭskultanto ekfunkciis en mi ia mistera neelĉerpebla fonto - mi eĉ ne 
imagis, ke mia kapo enhavas tioman kvanton da poemoj, historioj kaj ŝercetoj. Niaj 
vesperaj promenoj ĉe la kvieta arbara lago estas por mi io neniam antaŭe sentita. 
Cu ŝi sentas la samon? 

En la kvara vespero, kiam ni estas sidantaj sur mia jako, metita herben, mi kisas 
ŝian vangon. Vita turnas al mi sian ĉarman kapeton kaj atente rigardas min. Steloj 
rebrilas en ŝiaj okuloj, tiuj rebriloj kvazaŭ alvokas min. Siaj lipoj estas molaj kaj 
havas odoron de iu dolĉa herbo. Tio estas mia unua vera kiso, mi eĉ ektremetas, ĉar 
mia animo ekŝvebas super mi. Mia vortprovizo ien malaperis, kaŝis sin, mi ne scias 
nun, ĉu mi devas ion diri, sed, se devas, do kion mi diru? Kaj mi diras simple: 

- Vita, mi amas vin... 

- Stultuleto... - ŝi respondas. - Eble tio nur ŝajnas al vi. 

- Ne! - mi flustrokrias arde. - Tute ne! Mi al neniu diris tion antaŭe... 

- Janĉjo... - Vita flustras, kaj mi ricevas eĉ pli ardan kison. - Janĉjo, certe, vi es- 
tas bonega knabo, mi neniam tiel amikis kun iu knabo... Sed mia paĉjo diras, ke 
oni devas kontroli la sentojn dum iom da tempo... 

Si kisas min plian fojon kaj lante, ĝentile - por ne ofendi min - formoviĝas centi- 
metrojn flanken. Mi supozas, ke ŝi eksentis, kio okazas en mia pantalono. Mi hon- 
tas, verŝajne mi eĉ mĝiĝas, sed, espereble, ŝi ne rimarkas tion en la mallumo. Sed 
mian demandan rigardon ŝi iel kaptas. 

- Janĉjo, - ŝi flustras, - mi scias ĉion pri la knaboj. Mia panjo rakontis... avertis 
min... 

- Cu vere? - mia miro estas sincera, kaj tio ial gajigas ŝin. Sed ja mi neniam ima- 

gus min parolanta kun paĉjo, des pli kun panjo pri tiaj problemoj. 

- Vere, vere... - Vita jam ridas. - Ni iru, - Vita diras leviĝante. - Mia avinjo ver- 
ŝajne jam maltrankvilas. 

La tutan nokton iuj fantaziaj sonĝoj lulas min. Fojfoje mi vekiĝas, por trovi min en 
la sama ĉambro, kie krom mi dormas mia instmisto kaj du aliaj viroj. Tiu ĉambro 
treege malharmonias kun miaj sonĝoj, do mi falas sur la kusenon kaj denove mer- 
giĝas en miajn fantaziojn. 

Matene mi vekiĝas ne satdorminta, sed ia nova feliĉo estas nestiĝinta en mia sino. 
Mi salutas miajn vekiĝantajn samĉambranojn, kuras en lavejon, kure revenas en la 
ĉambron por meti la viŝtukon kaj same kure descendas laŭ la ŝtuparo por pli rapide 
renkonti Vitan en la manĝejo. Sed mi renkontas ŝin pli fme - jen, ekstere, ŝi staras 
ridetanta al mi, jen, ĉe la florbedo! Mi ekimpetas al ŝi, tute forgesinte pri la vitra 
enirpordo! Frapo. La dekmilimetra vitro frakasiĝas, disĵetante vitrerojn ĉiuflanken, 
sed mi falas antaŭen, preskaŭ al la piedoj de Vita. Nenio terura... nur la kapo iom 
turniĝas kaj sango gutas el mia batita nazo. 

- Janĉjo, stultuleto mia! - la vizaĝo de Vita proksimiĝas al la mia, ŝi levetas mian ka- 

pon ambaŭmane kaj kisas min. Sed mi... mi kvazaŭ denove falas en mian sonĝon. 

* * * 

La lasta lernojaro. Ni, dekaklasanoj, laŭ kompreno kaj konsiloj de la gepatroj kaj la 
instmistaro, devas nun perfektigi niajn sciojn kun duobla fervoro. Ja printempe 
atendas nin ne nur la plej seriozaj, la lastaj ekzamenoj en la lernejo, sed, krom tinj, 
eĉ pli seriozaj - la abiturientaj - por tiuj el inter ni, kiuj elektos daŭrigi la studojn 
en altlernejo. Tamen, ŝajnas al mi, ke ĉiuj ni estas fajfantaj pri la konsiloj de 
pliaĝuloj. Certaj distraĵoj zorgigas nin multe pli. Por mi tio estas legado de scienc- 
fikciaj romanoj kaj sporta pafado, pri kiu intertempe mi atingis tre bonajn rezul- 
tojn. Ankaŭ dancoj. Kelkiuj jam vizitas publikajn dancejojn en la urbaj kulturdo- 
moj, sed mi ne ŝatas tiujn - estas tro da fumo tie, la publiko, du-tri jarojn pli aĝa ol 
ni, plejparte venas ebria... Bonŝance, la direktorino permesis, ke ĉiumonate dufoje 

- en sabatvesperoj - okazu dancvesperoj por pliaĝaj gelemantoj en la lemejo mem. 
Tiujn mi frekventas sen preterlaso. Kiucele? Nu... simple por esti inter la siaj. 

Vita skribas al mi ĉiusemajne, kaj ne estas festo pli granda por mi ol ricevo de ĉiu 
ŝia letero. Per sia lerta skribo ŝi plenigas tri aŭ eĉ kvar foliojn ambaŭflanke! Sur 
tiuj folioj atingas min ŝiaj travivaĵoj, ŝiaj pensoj kaj ŝiaj karesaj vortoj. Mi respon- 
das al ŝi per mia sentaŭga skribmaniero regule, sed pli kurte, fojfoje mi sendas nur 
vican poemeton, dediĉitan al ŝi. 

Ambaŭ ni revas pri nova renkonto, sed... sed tiu koresponda amo ne malhelpas 
min iom interesiĝi pri la apudaj knabinoj. Mi hontas kaj rimorsas, se foje, akom- 
panante iun knabinon post dancado, mi havas bonŝancon kapti unu-du kisojn ĉe la 
adiaŭo. Ve - la honto kaj rimorso ekturmentas min poste, sed la momentoj de in- 
terkiso estas ja absolute ĝuindaj! 

Do, mi kaj mia amiko Alik akompanas postdance du knabinojn, kiuj loĝas en alia 
urboparto. La vintra vespero estas perfekta por nerapida promeno: frosteto, 
plenluno, neoftaj kvietaj neĝeroj lante rondiras ĉirkaŭ ni, descendante al la tero. Ce 
babilado, reciprokaj ŝercoj kaj moketoj, rido, nia kvaropo atingas la urboparton, kie 

loĝas la knabinoj. Tie, en iu mallarĝa strateto, tute senluma, se ne konsideri la 
plenlunon, nin gvatas embusko. Kvar, ne - eĉ kvin - buboj niaaĝaj subite aperas 
de-post stratangulo kaj baras nian vojon. Mi interŝanĝas rigardojn kun Alik - 
intencoj de la kompanio estas klaraj. 

- Hej, saluton! - unu el la buboj, verŝajne aŭtoritatulo, diras kun malestima rideto. 
- Regalu bonajn homojn per cigaredoj. 

- Mankas, - mi diras bmske. - Ni ne fumas. 

- Aha, klare, - la bubo elparolas kun eĉ pli granda malestimo. - Do la knabinjoj 
rajtas iri. Sed vi - ĉu vi havas permeson por promeni en nia strato? 

- Cu oni jam vendas stratojn? - moke demandas Alik. 

Dum nia interparolo la knabinoj preterpasas la kompanion kaj plu daŭrigas sian 
iron. Nu, verŝajne, estas normala konduto en tiaj cirkonstancoj... 

- Ĉu vendas - ĉu ne vendas, sed la strato estas nia! - raŭkas la bubo. - Vi devas 
pagi, se vi venis ĉi tien. 

- Ne arogu, bubo, - diras mi pacige. - La urbo estas libera por ĉiuj. Lasu nin iri. 

- Ĉu vere estas libera? - li ridaĉas. - Amiĉjoj, aŭdu! Tiu knabeto volas pmvi al ni, 
ke ni ne estas mastroj en nia strato! 

La “amiĉjoj” hurlas proteste. Mi rimarkas, ke du el ili jam elpoŝigis ion rebrilantan. 
Ankaŭ la poŝo, kien ŝovis manon la ĉefbubo, estas suspektinda. 

- A1 la baraĵo, - mallaŭte diras Alik, kaj ni kune faras du paŝojn flanken al lata 
baraĵo de ies korto por havi protektitan dorson. 

- He-he-he, kuraĝulojn ni kaptis hodiaŭ, amiĉjoj! - ridegas la bubo. - lli eĉ ne es- 
timas nin! Ne estas bone... 

Li finfine eligas la manon el la poŝo. En la mano estas gisfera peco de fajrokrado. 
Alik palpebmmas al mi, kaj ni kun krako samtempe forŝiras po unu laton el la 
baraĵo. Nun ankaŭ ni estas armitaj, do la buboj meditas. 

- Ah, fiuloj! - subite blekas la ĉefbubo por kuraĝigi siajn kompanojn. - Vidu, ili 
difektis mian baraĵon! Batu ilin! 

Sed la kompanoj ne hastas. Neniu el ili volas ricevi baton per lato, eble kun najloj. 
Tamen la ĉefbubo trovas konvenan solvon. Saltinte flanken ankaŭ li ŝiras for laton 
de la baraĵo kaj eksvingas ĝin ĉiuflanken, irante al ni. Alik faras lertan baton kon- 
traŭ la manoj de la bubo, kaj ties lato falas teren. Mi ekkriegas ion kaj svinge batas 
la aeron, ĉar la “amiĉjoj” dissaltis malantaŭen kaj flanken. La bmo fine vekis sciv- 
olemon de la vera mastro de tiu baraĵo. Obeza alta virego kun bastono kuras tra la 
korto elblekante la plej temrajn obscenaĵojn. 

- Atas’! 1 - krias la ĉefbubo, kaj niaj atakantoj haste retiriĝas en la mallumon, dum 
ni ekkuras aliflanken. 

- Tamen, kion pri la knabinoj? - mi demandas post kelkdekmetra kuro. 

- Ĉu estis iuj knabinoj? - redemandas Alik kaj ridetas. 

* * * 

La proksimiĝantaj ekzamenoj kaj postaj adiaŭaj solenaĵoj en la lernejo ne tro zor- 
gigas min. Miaj pensoj cirkulas ĉe la maja turista marŝo. Tien, al Ignalina lagaro 


1 Atas’! (rus., slang.) - Danĝero! 

mi planas iri nepre. Kelkaj hazardaj laboretoj - kaj mi havas sufiĉan monsumon 
por la vojaĝo. Kompreneble, mi iras por renkontiĝi kun Vita. 

Tamen ankaŭ mem la boatado estas tre amuza. Perfektas, unuavice, la kompanio - 
kelkdeko da junaj homoj, verve remantaj dum la tago, bone manĝantaj dum la paŭ- 
zoj, arde kantantaj ĉe la vespera lignofajro kaj entute - amikemaj kaj bonanimaj. 
Perfektas la vetero - sen troa varmo, sen daŭra pluvo. Perfektas la naturo - ĉio kaj 
ĉiu estas printempa, vekiĝanta. Freŝverdo de la arbaroj kaj herbejoj. Gruoj, insta- 
lantaj siajn nestojn. Fiŝoj, dancantaj en kvieta laga akvo. Ni, kun nia printempa pura 
amo. Eble poste mi devos diri al mia amiko Moĉjo, ke mi tamen estas bonŝanca... 

- Mi volas prezenti vin al miaj gepatroj, - diras Vita. 

Mi ne kontraŭas, do post la fino de la boatado iuvespere ni - malpuraj, fumodoraj. 
taŭzeharaj - kune aperas en la hejmo de Vita. 

Mi diru veron: tiu kvarĉambra apartamento iom ŝokas min. Spertinta antaŭe nur tro 
modestan kabanan vivon, kiun vivas plejmulto de miaurba konataro, mi la unuan 
fojon trafas en regnon de tapiŝa kvieto, kristalomamitaj lustroj, fajna meblaro, 
ravaj bildoj sur la muroj... Alia ŝoko estas la banĉambro - la unuan fojon en mia 
vivo mi trafas en spegulumitan spacon, kie blua bankuvo plena de ŝaŭmkovrita 
varma akvo akceptas min, mergiĝantan - eble ĝuste tiel aspektas nirvano... 

Sed mi penas konduti digne. Anĝele freŝa post la bano, surmetinta la rezervitan fre- 
ŝan ĉemizon kaj la pantalonon, pli-malpli dece kombinta mian malobeeman ha- 
raron, mi estas vokita al la vespermanĝo. Sajnas al mi, kvazaŭ la panjon de Vita mi 
konas delonge. Se ĉeestus nur ŝi, kun ŝia ĉarma nomo Roma, kun molaj manoj kaj 
same mola rideto, mi eble sentus min hejmece. Sed ĉeestas ankaŭ la paĉjo. Ion for- 
puŝan mi sentas intuicie ene de tiu kalva dikuleto. 

- Do vi estas la fama Jan, - li parolas rapide, kaŝante mokrideton post la densaj 
lipharoj. - Finfine mi havas plezuron konatiĝi, kvankam... ja mi multon konas 
pri vi, nu, vi komprenas, kiu kulpas! Vi estas interesa homo, tre emdita, tre ka- 
pabla, bona kantisto, talenta poeto! Cu ne? Do, ni vidu... Pardonu, mi ne prezen- 
tis min - mi estas Algimantas. 

- Algimantas... - mi ripetas, - sed la patronomo? 

Li montras malkontenton. Vita kaŝe palpebmmas al mi. 

- Ni ne kutimas uzi la patronomojn, Jan. Jes, ĉi tie nomu min Algimantas. Aŭ eĉ 
Algis -pli simple. Tamen mi scivolas, Jan, ĉu kun tiom da talentoj vi jam difinis 
la vojon por vi? Verŝajne, estas malfacile fari la elekton... 

- Lasu dume la knabon, - ridetas panjo Roma. - La infanoj estas malsataj. 

Ce mia maldekstra mano kuŝas forko, ĉe la dekstra - tranĉilo. Hejme ni ne uzas 
tranĉilojn ĉe manĝo, sed mi scias, kiel oni devas agi. La forko estas en la maldek- 
stra mano, tio iom malkomfortas, tamen mi penas lerte teni kotleton, fosante ĝin 
per tranĉilo... 

- Mi planas ekzameniĝi por studi en universitato, - mi diras. 

- Ho jes, kompreneble! - eksklamacias la paĉjo, kvazaŭ li estis delonge certa pri 
tio kaj nun ricevis preskaŭ senbezonan konfirmon. - Mi ne dubas, ke vi sukcesos 
studentiĝi. Permesu demandi - kiun fakon vi elektis? 

- Mi ŝatus studi juron, - mi penas resti trankvila. 

- Ĉu vere, juron?! - la paĉjo imitas miregon. - Eble tuj diplomation? 

- Ne tuj, - mi respondas. - Eble poste. 

- Brava junulo! - supozeble la paĉjo apenaŭ sin detenas de rideksplodo. Panjo 
Romaĵetas al li malaproban rigardon. 

Por mi estas pretigita lito en aparta ĉambro kun iom da lavenda bonodoro. Mi 
enlitiĝas. 

- Mi nur diros bonan nokton al Janĉjo, - mi aŭdas de trans la pordo, kaj Vita en- 
plonĝas mian ĉambron. Ŝi sidiĝas apud mi sur la lito. - Ne ofendiĝu, Janĉjo, - ŝi 
kisetas mian vangon, - mia paĉjo ĉiam estas ŝercema... 

- Mi konjektis, - mi diras. 

- Ne, ne! Ne pensu ion malbonan, - ekflustras Vita arde. - Li estas bona, tre bona! 
Malavara -jen antaŭ semajno li devus alporti salajron, sed alportis eburan ŝak- 
kompleton! Gi tre plaĉis al li en brokantejo, li diris, do la tutan salajron li pagis! 
Panjo grumblis tiam... Ĉu vi volas konjakon? La plej perfekta, paĉjo diris! La 
botelo estas komencita, mi ŝtelis... 

- Mi neniam gustumis konjakon, - diras mi, - sed via patro rimarkos, ke estas 
malpli... 

- Ne-e, - ŝi flustras. - Mi alverŝos teon en la botelon! 

Mi englutas la enhavon de pokaleto, Vita scivoleme esploras mian mienon. 

- Ĉu plaĉas? - ŝi demandas. 

- Odoras, kiel cimo dispremita... 

- Fu, vi nenion komprenas, - flustras ŝi ofendite. - Kaj memorfiksu: kotleton oni 
ne tranĉas per tranĉilo. 

- Fiksita, - mi reflustras. - Por la tuta vivo... 

Ŝi sidas apud mi en noktĉemizo kun iaj bluaj floretoj. Ŝiaj longaj haroj enhavas 
dolĉan, logan odoron. La dekstran manon ŝi metis apoge apud mia kapo kaj ĉe ŝia 
akselo mi vidas parteton de rondaĵo. Mia mano iel memvole venas tien por tuŝi. 

- Ne, Janĉjo, - ŝi flustras, - ne nun. Bonan nokton... 

Matene ĉe trajno mi ricevas ŝian kison. Gi odoras adiaŭe. 

* * * 

Ĉiuj fakidtatoj de nia universitato havas komunloĝejojn ĉe la ruĝa linio de la urba 
ĉefstrato. Ĉiuj fakidtatoj - krom la nia. La studenta komunloĝejo de nia fakidtato 
situas preskaŭ meze de belega parko en la universitata urbeto. Nek bmo, nek fumoj 
de la urbego atingas mian fenestron. Nur birda kaj studenta ĉiipado. Mi ŝatas ĉion 
ĉi tie - mian nomon (ĉiuj nomas min Janko), mian fakon, mian fakultaton, mian 
komunloĝejon kaj - des pli - mian ĉambreton en la kvara, antaŭlasta etaĝo. Ĉi tie 
mi loĝas kun mia samgrupano Valerka jam dum jaro kaj duono, ekde la studentiĝo. 
Ĉi tie mi havas mian liton, mian parton de la vestoŝranko, miajn du librobretojn kaj 
grandan foton de Visockij 1 el la fdmo “Vertikalj”’ super la lito. Krom ĉio ĉi enes- 
tas, kompreneble, la lito de Valerka kun liaj bretoj supre, sed anstataŭ Visockij li 
kroĉis al la muro memfaritan pentraĵon. En ĝi estas Tanjo, lia koramikino, ridetanta 
al ni ambaŭ. 


1 Vladimir Visockij (1938 -1980) - fama bardo kaj aktoro. 

Valerka estas ne tre kapabla pri la fakaj studoj, sed treege kapabla pentristo- 
desegnisto, do ĉiam bezonata. Por la centjara jubileo de Lenin li devis tiom ofte de- 
segni la konatan profilon, ke foje vetis desegni ĝin kun ŝirmitaj okuloj, kaj facile 
gajnis la veton - botelon da pura alkoholo! 

Hodiaŭ, tri tagojn antaŭ Novjaro, Valerka havas taskon de la komunloĝeja konsilio 

- prepari kelkajn afiŝojn por ornamo de la dancsalono en la unua etaĝo. Mi devas 
verki por tiuj afiŝoj ŝercajn poemetojn kvarliniajn. Unu afiŝo estas preta: ridanta 
leporo sidas kun botelo da brando “Pliska” en la manoj. Aŭ en la antaŭaj piedoj. 
Ankaŭ la kvar linioj estas skribitaj tie: 

Ni studas por estonta eklabor’, 

Kaj nian fakon ŝatas niaj koroj. 

Sed se kun “Pliska” sidas nun lepor’, - 
Prefems mi la fakon de leporoj. 

Stulta versaĉo, certe. Sed por la Novjaro taŭgas... Miĵus naskis ideon por la dua af- 
iŝo: la Neĝulino en mini-pelteto tenu enmane “zaĉotka”-n'. Kelkajn vortojn por la 
poemeto mi jam ankaŭ havas enkape. 

- Sed la Neĝulino devas esti bela! - diras mi al Valerka. - Prenu la vizaĝon de via 
Tanjo. 

- Konsent’, - aferece diras Valerka kaj prenas krajonon por fari konturon. - Sed la 
figuron mi ne bone imagas, Janko. Ja mi ne estas instruita pentristo! Neniam mi 
spertis pentri naturajn virinajn figurojn... Tamen jen ideo! Ekstaiu sur la lito. 
Almenaŭ vian figuron mi havu por rigardi. Turnu vin! 

Mi obeas. En la kalsoneto mi ekstaras sur mia lito kaj turnas min. 

- Be... - malkontentas Valerka. - Absolute ne taŭgas! Virinoj havas tute, nu tute 
alianpostaĵon! Sed la via... eh!.. 

Li desegne montras al mi, kiom mizera estas la linio de mia postaĵo, kaj kia devus 
esti la virina. 

- Do similas! Fam tiun, kaj - en ordo! - mi diras ĝoje. 

- Ne vidis vi la virinojn... - ĉagrene murmuras Valerka kaj enpensiĝas. 

Mia amiko pravas, mi ne vidis. Aŭ vidis, mi diru, sed ne bone. Mi ne havis 
koramikinon en mia hejmurbo. Gis nun mi ne havas koramikinon ankaŭ ĉi tie, en 
mia nova loĝloko. Nature, mi vizitas dancvesperojn, konatiĝas kun knabinoj, eĉ 
promenis kun kelkaj... Sed mi havas revon, kaj mia revo havas nomon - Vita. Pre- 
skaŭ dum du jaroj mi ne vidis ŝin. Post mia vizito en ŝian hejmon nia korespondado 
ŝmmpis ĝis gratulkartoj porokazaj, kaj ne estas mi, kiu kulpas pri tio. Kvar aŭ eĉ 
kvin miaj longaj leteroj restis sen respondo... 

Ci-momente ni aŭdas laŭtan frapadon sur nia pordo, kaj blekon de bubo-deĵoranto: 

- Jan!.. Goldfarb! Ek al la telefono! Bela virina voĉo! 

- Mi jam kuras! - blekas mi responde, haste vestante trejnpantalonon, kaj kuregas 
al la unua etaĝo - tie nia komunloĝejo havas la solan telefonon. “Panjo!” - mi 
pensas. 

Descendinte kaj alkurinte la tablon por deĵorantoj, mi ne tuj prenas la aŭskultilon - 


1 “zaĉotka” (rus., slang.) - poentolibreto de studento. 

endas antaŭe reakiri la normalan spiron, por ke panjo ne suspektu ion pri mia sano. 

- Ha-lo! - mi diras en la aŭskultilon post kelkaj momentoj. - Ha-lo! Mi aŭskultas! 

- Janĉjo! - respondas la aŭskultilo per la voĉo de Vita. - Janĉjo! Mi tiom ĝojas 
aŭdi vin! 

- Sed mi!.. - mi singultas, mi ne kapablas diri tuj pri la freneze rava ondo, kiu 
leviĝas en mia brusto, do mi diras simple: - Saluton, Vita! Ĉu ĉio bonas ĉe vi? 

- Mi volas vidi vin, Janĉjo, - elparolas la aŭskultilo per la plej kara voĉo en la 
mondo. - Ĉu vi permesas, ke mi venu... la tridek unuan? 

Valerka, kun ioma miro informiĝinte pri la proksimtempa alveno de Vita, enpensi- 
ĝas. “Ne skribis ŝi, ne skribis, sed jen - ŝi venas... Atendu surprizojn, bubo!” - li 
avertas filozofiece. Poste li deklaras, ke li lasas por mi la ĉambron por la Novjara 
nokto. Finfine ja li devas konatiĝi kun la gepatroj de Tanjo - ili invitis lin festi 
kune. “Certe, vi ne bezonos la duan liton... - diras li, ruze palpebiumante, - sed 
por ajnokazo ĝi ne malutilos”. 

La komandanto de la komunloĝejo, olda eksmilitisto, ricevinte botelon, konsentas 
fermi la okulojn al restado de fremdulino en la domo. Unu plia komplezo de lia 
flanko estas, ke li mem proponas al mi ŝanĝi la littolaĵon - semajnon antaŭ la 
laŭorda ŝanĝotempo!.. 

Si estas linda! Ho ne, ŝi estas belega, mia Vita! La foto, kiun mi ĉiam kunhavas en 
mia poŝo, estas nenio, se oni vidas ŝin viva. Valerka, speciale prokrastinta foriron 
je unu horo, ekstaras, kiam mi estas veniginta Vitan de la stacidomo. Li premas 
ŝian manon, turnas sin al mi kaj, levinte la brovojn elparolas : “M-m-m! Bonŝan- 
culo...” 

... Ruĝa-blanka magnetofonaĉo “Romantik”, pmnteprenita de iuj najbaroj, iom 
kripligas la sonojn, sed tio tute ne gravas. Mi dancas kun Vita - jen kio gravas! 
Ĉampanbotelo, pene akirita dank’ al iu konato de Valerka, estas duone malplena. 
Kelkaj pomoj, oranĝoj kaj bombonoj, kiujn Vita alportis, kuŝas surtable, apenaŭ 
tuŝitaj. Niaj paltoj pendas sur ĉeporda hokaro; akvo jen kaj jen gutas de sur ili 
planken - la promenon kun interkisado kaj ruliĝo en la neĝo ni faris tuj post alveno 
de la Nova jaro. Elektra lumo estas malŝaltita en la ĉambreto, nur du dolĉodoraj 
kandeloj brulas sur la tablo - ankaŭ tiujn alportis Vita. 

Ial ŝi estas silentema nun. Jen ŝi klinas la kapon sur mian bruston, jen levas ĝin, kaj 
ŝiaj ĉarmaj profundaj okuloj esploras ion en la miaj. Mi kisas ŝiajn okulojn, van- 
gojn, lipojn. Mi volas, ke ĝuste hodiaŭ okazu tio, kio iam devas okazi inter ni, sed 
ĉu ŝi... 

- Janĉjo... - ŝi flustras, ridetante, - vi iĝis sperta pri kisoj... Verŝajne, multaj 
knabinoj ŝatas viajn poemojn, kaj ne nur... 

Mi volas ion diri, eble - ke por mi la plej grava estas ŝia ŝato, ke nur ŝin mi be- 
zonas... sed ŝi metas sian fingreton sur miajn lipojn. 

- Nenion diru, - ŝia flustro estas varmega. - Mi scias... Janĉjo... mi volas demeti 
mian veston... mi volas tute senvestiĝi... 

- Mi helpu, - mi flustras al ŝi, kvankam mi absolute nenion komprenas en knabinaj 
vestaĵoj. 

- Ne... ne, kara, vi sidiĝu jen ĉi tie... sidiĝu kaj rigardu. Kaj... kaj ne senvestiĝu 

mem, - ŝi minacgestas per fingreto. 

Knarete ruliĝas la bobenoj, la kriplavoĉa Demis Roussos kantas ion nekomprene- 
blan, sed, certe, pri amo. Vita iom konfuziĝas, do ne estas striptizo - simple la aĵoj 
estas deprenataj unu post alia kaj zorgeme metataj sur la liton de Valerka. Si eĉ 
parte estas kaŝita de mi - la damnita tablo! Nur liberiginte sin de ĉiuj vestaĵoj, Vita 
rektiĝas kaj eliras de post la tablo. 

- Cu mi plaĉas al vi? - ŝi demandas kun troigata scivolemo. 

- Vi... vi estas alabastra! - kriflustras mi ravite. 

Kandelflametoj ekŝanceliĝas, ombroj dancas sur la alabastra korpo. Mi leviĝas, 
mia mano tenere tuŝas vangon, la kolon, mamon. Vita ne protestas. Nehaste ŝi mal- 
butonumas kaj deprenas miajn vestaĵojn, poste, tenante mian manon, aliras mian li- 
ton kaj ekkuŝas. Mi klinas min super ŝi, tuŝas per mia bmsto ŝiajn brunajn mampin- 
tojn. Ion mi faras mallerte, mi sentas tion laŭ ŝia konduto. Kaj subite mi sentas, ke 
mia klabeto, ĝis nun rigida, ekfeblas! Konsterniĝo ekregas min, sed trankvilige so- 
nas la flustro de Vita: 

- Kara mia... ne afliktiĝu! Cio estas en ordo... Sed... ĉu por vi tio estas la unua 
fojo? 

- La unua... - deprimita mi jam kuŝas apud Vita. Sia mano lante moviĝas laŭ mia 
korpo. 

- Ne gravas, Janĉjo... - ŝi flustras. - Trankviliĝu. Mi mem faros ĉion. Cio iras per- 
fekte. 

Nun ŝia vizaĝo estas super la mia, ŝiaj lipoj tuŝas miajn orelojn, palpebrojn, lipojn, 
bmston. Mia ekscitiĝo kreskas... Vita side rektiĝas super mi, levas la brakojn su- 
pren, kaj samtempe niaj gorĝoj eligas ĝuajn spirkriojn... 

En la unua posttagmezo de la nova jaro ni staras ĉe la trajno. Vita ne povas resti 
plu, entute ŝi estas iel zorgoplena post la hodiaŭa nokto. Mi vidas, ke ŝi devas diri 
al mi ion gravan, sed ne kuraĝas. 

- Dim, Vita, - mi kuraĝigas ŝin. - Dim ĉion nun, ĉar al la letero mi ne kredos... 

Si ridetas kvazaŭ petante indulgon. Si klinas la kapon, evitante rigardi min. 

- Janĉjo... vi estas la plej kara persono por mi, - ŝi ekparolas mallaŭte, per necerta 
voĉo, sed poste pli kaj pli konvinkite. - Sed mia paĉjo... mi devas obei. Li kaj la 
panjo - ili konatigis min kun viro, ses jarojn pli aĝa ol mi. Jam doktoriĝinta. Li- 
tovo... Tiu viro petis min esti lia edzino, kaj mi... mi konsentis. 

- Vi konsentis, - aŭtomate ripetas mi, kun vana peno digesti la aŭditajn vortojn. 

- Jes, Janĉjo, mi konsentis. La edziĝfesto okazos en marto. Sed mi amas vin - 
komprenu! 

- Mi provas, - respondas mi. 

- Janĉjo, - ŝi daŭrigas, - mi neniam forgesos vin, kredu... Mi sopiros al vi... Vi 
povos poste veni al mi gaste... 

- ... por du-tri noktoj, - mi finas la frazon, fiksrigardante al Vita. 

Mi neniel montras, kio okazas en mi. Mi estas viro. 

aprilo, 2009 

